AZAL-ın uçan qiymətləri » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n03 Aprel 2021, 13:00 622\nMövcud vəziyyət milli aviadaşıyıcının nüfuzunu zədələyir\nUçuş aviabiletlərinin qiymətlərinin "od tutub yanması” hazırda cəmiyyətdə ən çox müzakirə olunan mövzulardandır. Xaricə səfər edənlər qiymət artımını ən çox Türkiyənin və Gürcüstanın aviaşirkətlərti ilə müqayisə edirlər. Belə ki, eyni istiqamətlərə aviabiletləri qonşu ölkələrdən bir neçə dəfə ucuz qiymətə əldə etmək mümkündür. Həmin ölkələrdən eyni istiqamətlərə uçuşların bir neçə dəfə ucuz olması ilə bağlı sosial şəbəkələrdə tez-tez paylaşımlar edilir, insanlar narazılıqlarını bildirirlər. Turizm həvəskarları və bəzən işgüzar görüşlərdə iştirak etməli olanlar biletlərin bahalığı üzündən səfərlərini, istirahətlərini təxirə salmalı olurlar. Azərbaycan Hava Yolları (AZAL) milli aviadaşıyıcısının isə pandemiyanın yaratdığı iqtisadi çətinliklərin onlara daha çox təsir etdiyini bildirir: "Şirkətin xərcləri çoxdur”. Aviabiletlərin cari tariflərindəki fantastik artım isə insanların büdcələrinə adekvat deyil. Məsələn, Gürcüstandan İstanbula uçuş 110 manat olduğu halda Azərbaycandan uçuş 800 manatdır. AZAL-ın bilet qiymətlərinin bahalığı ilə bağlı narazılıqların gündəmə gəlməsi isə artıq mövsümi xarakter daşımır. Əgər aviadaşıyıcı əvvəllər daha çox yay aylarında və təqvimin bayram tarixlərində qiymətləri qaldırırdısa, indi artım təqvimin bütün gün və aylarına sirayət edir. Pandemiya səbəbindən aviabiletlərindən istifadə edə bilməyən sərnişinlər AZAL-ın törəmə şirkəti olan "Buta”dan aldıqları biletləri isə əlavə ödənişlər etməklə əldə edə bilirlər.\nQeyd edək ki, ölkə başçısı İlham Əliyevin Nazirlər Kabinetinin iclasında AZAL-ın bilet qiymətləri ilə bağlı sərt çıxışı da çoxdankı tarix deyil: "Aviabiletlərin qiyməti bəzi hallarda süni şəkildə qaldırılır. Sual olunur: nəyə görə? Nə üçün? Yüksək xidmət göstərilir. Mən bunu alqışlayıram. Doğrudan da bizim AZAL şirkətimiz yüksək xidmət göstərir. Bunu mənə AZAL-ın təyyarələri ilə gələnlər deyirlər. Ancaq Azərbaycan yanacağı xaricdən almır, özü istehsal edir. Başqa ölkələrə nisbətən ağ neft ucuz qiymətə verilir axı! Nə üçün qiymətlər bahadır? AZAL dövlət tərəfindən böyük subsidiyalar alır. Bütün təyyarələr dövlət büdcəsinin vəsaiti hesabına alınır, bütün aeroportlar dövlət hesabına tikilir, bütün şərait dövlət hesabına yaradılır. Nəyə görə biletlərin qiyməti başqa ölkələrə, şəhərlərə nisbətən baha olmalıdır? Nə üçün? Ona görə, mən tapşırıram hökumət, Maliyyə Nazirliyi, İqtisadiyyat və Sənaye Nazirliyi bu məsələ ilə məşğul olsunlar. Həm müqayisə aparın, həm də burada tənzimləmə mexanizmi, hər şey şəffaf olmalıdır və qiymətlər süni şəkildə qaldırılmamalıdır”.\n50 faizdən çox\nƏvvəlki qiymət siyasətini davam etdirən və pandemiyanı bəhanə edən AZAL-ın qiymətləri isə 50 faizdən çox artırılıb.\nABŞ-da yaşayan azərbaycanlı alim Fariz Hüseynlinin "facebook” profilində aviabiletlərin baha olması ilə bağlı paylaşımı da bahalaşmanı dəqiq ifadə edir: "15 ildir Amerikadan Azərbaycana gedib gəlirəm, hələ bir 50 il də gedib gələrəm inşallah... Amma ki, gediş-gəliş qiymətlərini azaltmağa 50 il gözləyən deyiləm. Elə bu yay üçün baxıram, Azərbaycana gediş-gəliş biletinin qiyməti Gürcüstanla getməyəcəyim qonşu ölkəyə gediş-gəliş qiymətindən azı 500\ndollar çoxdur. Dörd nəfərə saysaq əlavə ödəniş 2000 dollar edir. Hələ bir ara daha çox idi, indi yenə yaxşıdır. İndi, çox hörmətli Müşahidə Şurası, İnvestisiya Holdinqi, aidiyyəti nazirliklər və digər qurumlar, sizdən bu qiymətlərin azalmasını istəyirəm! Bölgədə ən aşağı reys qiymətini elə bizim ölkəmizə gəlib-gedən ödəsin. Turistdən əvvəl elə özümüz üçün. Onsuz da uzun yolu bir təhər gedib gəlirik, uşaqlar da darıxır nənə-baba görmək üçün, elə edin lap tez-tez gedək gələk. Heç olmasa reysə verəcəyim pulu gəlim ölkənin kiçik və orta biznesinə xərcləyim...”\nTəəssüf ki, insanların narazı rəyləri vəziyyəti dəyişmir. "Azərbaycan Hava Yolları” QSC-nin Prezidenti Cahangir Əsgərov dəfələrlə "Biz vətəndaşlarımız üçün münasib qiymətə səyahət və işgüzar səfər etmək imkanını saxlamaq istəyirik” – desə də, vəziyyət dəyişmir. Hərçənd, ən populyar istiqamətlərə aşağı büdcəli daşımalar proqramının işə salınması aviaşirkət üçün çox mühüm addım kimi dəyərləndirilsə də, AZAL öz qiymət siyasətində maksimum sərfəli və əlverişli şərtlər təqdim etmək məqsədilə bu istiqamətdə işləməyi planlaşdırsa da, sərnişinlərin yararlanması üçün real güzəştlər gözə dəymir. Aviadaşıyıcının yeni turizm istiqamətlərini özündə birləşdirən marşrut şəbəkəsinin genişləndirilməsi üzrə fəal iş aparmağı qarşıya məqsəd qoyması isə qiymətlərin tənzimlənməsini qaçılmaz edir.\nXaricə uçuş imkanı əldə edən sərnişinlərin "AZAL-ın qiymət strategiyasında nə vaxt hər hansı dəyişikliyin şahidi olacağıq?”- kimi sualları isə aktual və açıq olaraq qalır.\nBu günlərdə ölkə başçısının nəqliyyat sektorunda fəaliyyət göstərən iri dövlət müəssisələri - "Azərbaycan Hava Yolları”, "Azərbaycan Dəmir Yolları” və "Bakı Metropoliteni” Qapalı Səhmdar Cəmiyyətlərində və eləcə də "BakuBus” Məhdud Məsuliyyətli Cəmiyyətdə müşahidə şuralarının yaradılması ilə bağlı sərəncamı labirintdə işığın görünməsinə ümid yaradıb. Qeyd edək ki, əsas dövlət şirkətləri Azərbaycan İnvestisiya Holdinqinin idarəetməsinə veriləndən sonra həmin qurumlarda müşahidə şuraları formalaşdırılır. Şuralar sözügedən qurumların fəaliyyətinə ümumi nəzarəti və rəhbərliyi həyata keçirəcəklər. "Əsas məqsədi həmin qurumların fəaliyyətlərində səmərəliliyin artırılması olan müşahidə şuralarının yaradılması iqtisadi islahatların bir elementi kimi xarakterizə olunmalıdır”- deyə millət vəkili Vüqar Bayramov bildirir. Onun fikrincə, sözügedən müəssisələr nəqliyyat sektorunda aparıcı qurumlardır: "Bu baxımdan, onların fəaliyyətinin daha səmərəli təşkil edilməsi həmin sektorun inkişafının dayanıqlığı baxımdan vacibdir. Bütövlükdə, yeni dövr islahatlarda əsas strateji prioritet məhz dövlət mülkiyyətində olan müəssisələrdə korporativ idarəetmənin formalaşması və inkişafı olacaq”. İqtisadçı hesab edir ki, Azərbaycan Hava Yollarının fəaliyyəti ilə bağlı ən vacib gözləntilərdən biri də təyyarə biletlərinin qiymətinin azaldılmasına nail olunmasıdır: "Təyyarə biletlərinin qiymətinin yüksək olması ölkəyə gələn turistlərin sayına birbaşa təsir edir. Təbii ki, pandemiya dönəmində əcnəbi turistlərin sayı obyektiv səbəblərdən azalıb. Amma post-pandemiya dövründə daha çox istiqamətlərdə büdcə uçuşlarının sayının artırılması, eyni zamanda bilet qiymətlərinin aşağı salınması prioritet məsələlərdən olmalıdır.\nTurizmin inkişafı keyfiyyətli və aşağı qiymətli uçuşların sayından da birbaşa asılıdır”.\nAlternativ variantlar ehtimalı\nTurizmçilər isə ümumən, ölkənin nəqliyyat sektoru ətrafında yaranan dəyişiklikləri müsbət qarşılayırlar. "LunaTravel” Turizm şirkətinin direktoru, hüquqşünas Rəhman Quliyev bildirir ki, Azərbaycan Hava Yollarının həftəlik, aylıq, illik fəaliyyəti ölkə rəhbərliyi tərəfindən izlənilir və qiymət verilir: "Fəaliyyətlərini hansı formada yürütmələrinə dair tövsiyə və tapşırıqlar verilir. Pandemiyadan əvvəl "AZAL” və onun törəmə şirkəti olan "Buta” Hava Yolları normal fəaliyyət göstərirdi. Amma pandemiya dünyada bütün hava yolu şirkətlərini iflic etdi. Azərbaycan Hava Yollarının da xərcləri, işçi heyəti çoxdur. Xərclər böyükdür. Azərbaycanın hüdudlarından kənara gediş-gəliş də o qədər olmadığına görə, AZAL tam gücü ilə işləyə bilmir. Bu da qiymətlərin bahalılığına gətirib çıxarır. Qərarlar təbii ki, vəziyyəti nəzərə alaraq verilir. Çünki xidmət həm təkmilləşdirilməli, həm də modernləşdirilməlidir. Hesab edirəm ki, verilən qərarlar Azərbaycan Hava Yollarını əvvəlki gücünə qaytaracaq, aviadaşıyıcı üçün yeni imkanlar yaradacaq və bəlkə alternativ variantlar ortaya qoyacaq. Hava nəqliyyatı sektoruna və bununla vəhdət təşkil edən bütün sektorlara öz müsbət töhfəsini verəcək”.\nMüştərilər isə xidmət standartları üzrə mükəmməl siyasətin işlənib hazırlanmasına ümidlidirlər. Yəni əhalinin vəziyyətinə uyğun olaraq tariflərdə dəyişikliyi zəruri hesab edirlər. Belə ki, əhalinin sosial durumunu, pandemiyanın dövlətdən subsidiya ala bilməyən insanlar üçün yaratdığı çətinlikləri nəzərə alaraq qiymətlərdə dəyişiklik istəyirlər. Ekspertlər də hesab edir ki, xüsusən turizmin inkişafından\ndanışırıqsa, aşağı büdcəli şirkətlərin fəaliyyətinə şərait yaratmaq, rəqabəti gücləndirmək lazımdır. Bu aviabiletlərin qiymətlərində tənzimlənməni qaçılmaz edəcək.\nQiymətlərin göydə uçması isə milli aviadaşıyıcının gəlirliyini azaltmasa da, nüfuzunun zədələnməsindən yan keçmir...


Azərbaycanda bu məhsulu əkənlər günbəgün artır - SƏBƏB? - SƏNAYE - Fins.az\nQarğıdalı istehsalı Balakən rayonunun kənd təsərrüfatında aparıcı yerlərdən birini tutur. Mövcud təbii iqlim şəraiti rayonun qarğıdalıçılıq üzrə ixtisaslaşmasına, bu sahənin daha da inkişaf etdirilməsinə imkan verir. Bunun nəticəsidir ki, son illər balakənli fermerlərdə bu sahəyə maraq xeyli artıb. Cari ildə rayonda qarğıdalı bitkisinin əkin sahəsi ötən illə müqayisədə 155 hektar artırılaraq, 7 min 40 hektara çatdırılıb.\nRayon icra hakimiyyətindən bildiriblər ki, əlverişli keçən iqlim şəraiti bu il də rayonda qarğıdalı istehsalının bol olacağından xəbər verir. Hazırda qarğıdalı sahələrinə aqrotexniki qulluq olunur, suvarma işləri aparılır.\nÜmumiyyətlə, son illər Balakən rayonu qarğıdalı bitkisinin əkin sahəsinə və istehsal olunan məhsulun həcminə görə respublikada ön sırada yer alır. Ötən il balakənli fermerlər 6885 hektar qarğıdalı sahəsindən 43 min tondan çox məhsul götürüblər.


Ana səhifə » Qəzetin pdf formatı\t» Professor Həsənbala Sadıqov: Gəncədə təxribat törətməyə çalışanlar ekstremistlərdir\nGəncə şəhəri öz tarixində növbəti qanlı gününü yaşadı və dövlətini sevən hüquq mühafizə orqanları bu təxribatın qarşısını qətiyyətlə aldılar.\nH.Sadıqov bildirib ki, Azərbaycan dövlətində qanuni hakimiyyət mövcuddur. Yəni, iqtidara gəlmək istəyənlər müxtəlif silahlarla meydana çıxıb təxribat törətməməlidir, çünki bu yolla hakimiyyəti ələ keçirmək hərəkətləri keçmişdə qalıb. Bunun üçün ölkə Konstitusiyası və Seçki Məcəlləsi mövcuddur. Yəni, ölkəyə rəhbər olmaq üçün Prezident İlham Əliyev kimi xalqın etimadını qazanaraq seçkilərdə qalib gəlmək lazımdır.


apokrif sözaltı sözlük\n1. ümumi mənada həqiqiliyinə inanılmayan söz və yazı, xristianlıqda dini hakimiyyətin qəbul etdiyi müqəddəs dini mətnlərin bir parçası kimi qəbul edilməyən kitablar və mətnlər. sözün kökü yunan sözü olan apokruptein-ə uyğun gəlir ki, yunancadan tərcümədə "gizləmək" deməkdir. sonradan söz "apocrypha" formasına keçmiş bunun da mənası "gizli ktablar" deməkdir.\ndeməli apokrifler - tanrının ilhamının məhsulu olduğuna dair hər hansı sübut olmayan kitablardır. bu kitablar cəmiyyətdən kənar tutulur və onların oxunmasına icazə verilmirdi, "gizli kitablar" sözü də burdan gəlir.\nkatoliklərin və protestantların bu kitablara münasibəti fərqlidir. roma katolik kilsəsi 16 - cı əsrdə bu kitabları müqəddəs kitabların siyahına almış və onları "deuterokanonik" adlanmışdır. bu sözün mənası "deutero" - ikinci, sonradan, "kanonik" - dini cəhətdən müqəddəs hesab edilən mətnlər - demək deuterokanonik - sonradan müqəddəs müqəddəs kitablar hesab edilmiş mətnlər mənasına gəlir. ortodoks katoliklər bu kitabların müqəddəs olması ilə razılaşsalar da onların daha az qüvvəyə malik olduğunu deyirlər. protestanlar isə məsələyə katoliklərdən tamamilə fərqli baxır. onlar bu mətnləri "müqəddəs kitabın" bir parçası hesab etməyərək "müqəddəs" xarakterli olmadığına inanırlar.\n20.08.2013 15:43, Sapere Aude


Abdulla Şaiq. Köç » ANN.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nAbdulla Şaiq. Köç…\nYatağımda yatırdım. Birdən-birə anamın yavaşca: "Oğlum, qalx, yaylağa gedirik” deməsindən gözlərimi açdım. Anam\n- Qalx, oğlum! Səndən başqa hamı hazırdır, arabamız da gəlib, – dedi.\nendim. Öküz arabası qapımızın ağzında durur, arabaçı Salman kişi də şeyləri üsulluca arabaya yerləşdirirdi.Artıq, hərəkət edəcəyik… Sevinirəm… Ailəmizin hamısı aşağıda idi. Hətta Mərmər adlı ağ pişiyimi, sarı, iri tüklü toyuğumu cücələri ilə bərabər bir səbət içində götürmüşdük. Necə sevinməyim?! Hamımız arabaya doluşduq. Salman kişi də arabanın boynuna oturdu: "Həm… Hof” edib əlindəki uzun qırmancını havada bir neçə kərə şaqqıldatdı. Araba hərəkət etməyə başladı.\n- Sizi dünən gözləyirdik, xoş gəldiniz! – dedi\n- Sağ ol, Kərim baba, dünən olmaseın, bu gün olsun, – deyə cavab verdi.\n- Ağzında "Ayrım qızı” deyirsən, necə keçinəcəyik, itlə pişik kimi.\n- Ayrım qızı bax, yetişər-yetişməz Kərim baba səndən şikayət edir.\n- Qoy istədiyi qədər şikayət etsin, nənəmiz Həvva Adəmi cənnətdən çıxartdığı üçün kişilər bizimlə heç bir zaman barışmayacaqlar, – dedi.\nGünəş yandırırdı. Bir tərəfdən, alaçıq içinə doluşmuş bu qədər adamın ağır nəfəsi, o biri tərəfdən alaçıq gecələrinin başçatladan havasından nəfəs almaq mümkün deyildi. Yaxşı ki, bu hal çox sürmədi. Bayırdan Kərim babanın: "Qonaqları çox incitməyin, yoldan gəliblər, qoyun bir az rahat olsunlar” deməsi ilə adamlar yavaş-yavaş çəkilməyə başladılar. Bir azdan sonra kasıb bir süfrə açıldı; yeyib qalxandan sonra atam Kərim babnı səslədi:\n- Ay Kərim, bizi alaçıq üçün çubuq hazırlamısanmı?\n- Bilmirəm bu oxumuşların səbri nə üçün az olur? Gəldiyiniz indidir, nə xəbər? – dedi.\n- Vaxt keçir, hər halda alaçıq hazır olmalıdır, – dedi.\n- Nəyinə gərək, axşama qədər sən alaçığını məndən istə, mənim əlimdə o nə çətin işdir?! Hələ ağacları dünən qırıb hazırlamışam, – cavabını verdi.\nMənim quş balasına olan məhəbətimi oxuculara qələmlə anlada bilməyəcəyəm. Bu kiçik, məsum heyvanları dəlicisinə sevərdim. Bir quş balası tapdıqda o qədər sevinərdim ki, dünyalara sığmazdım. Anam, atam: "Oğul, bu heyvanları əsir etmə, burax, yazıqdırlar” – deyə nə qədər israr edərdilərsə də ağlayıb, yalvarıb onları zor-güc razı edərdim. Bu quş balalarını fındıq çubuqlarından qayırdığım bir nəfəs içində bəsləyirdim.\nÇadırımızın dörd bir yanı açıqlıq, çalılıq[i] olduğundantoyuq cücələri ilə o açıqlıqda gəzişir, qurd-quş, çəyirtkə tutub yeyir və çalıların altında eşələnirdi. Ovcumu dənlə doldurub "dü-dü-dü!” – deyə səslədiyim zaman görməliydiniz, hər yerdə olsalar, qala üzərinə yürüş edən qalib bir ordu kimi uçaraq, qoşaraq ətrafımı alırdılar.\nObanı yenə də həzin bir sükut almış, yalnız ara-sıra çobanların səsi, itlərin hürüşməsi, uşaqıarın bağırtısı eşidilirdi. Bu kiçik heyvanları sevdiyim kimi, çobanlarını da sevər, çox vaxtımı da onlarla keçirərdim. Onların sadə və sərbəst sandığım məişəti xoşuma gələrdi. Hətta o bəxtiyar bildiyim insanlara qibtə edərək, "bu açıq, geniş obalarda, bu gözəl təpələrdə, yaşıl yamaclarda çoban olmaq, pisdirmi?” deyərdim. Mən də kiçik çomağımı alıb, çox zaman onlarla bərabər gedərdim. Qoyunları yamaca yayıb, bir təpədə oturardıq. Çobanlar tütək çalar, həzin mahnı oxuyar, keçmiş günlərdən və gələcəkdən dadlı-dadlı söhbət edirdilər.\n- Ay İlyas! Ay İlyas! Bu tütəklə sürünü geri döndərimmi? – dedi.\n- Hə, döndərdimmi? – deyə çomağı qapıb tzəədən sürünü dərəyə sürdü.\nAtasından qalma köhnə tüfəngi var idi. Bu tüfəngin lüləsi kiçik bir top lüləsi qədər idi. Onu hər zaman özü ilə gəzdirər və bir an yanından ayırmazdı. Hər gün silər, təmizlər və arabir dərənin içinə enərək, bir yeri nişan alardı. Nişanladığını vurduqda, bütün arzularına qovuşmuş bəxtiyar bir uşaq kimi sevincindən atılıb-düşərdi. Tüfəngin bir top qədər şiddətli səsindən xoşlanmayan Ayrım qızı arabir Kərim babaya istehza ilə: "Ayıbını yer örtsün, sən heç bildiyindən əl çəkmə! Yaxşı ki dədən Qafar sənə bu qırıq tüfəngi qoyub gedibdir” – deyirkən Kərim baba məğrur bir tövrlə:\n- İgid atadan igid oğluna bir tüfəng, bir də at qalar… – cavabını verərdi.\nBu vaxta qədər kimsə Ayrım qızından "yoruldum” sözünü eşitməmişdi. Həyat onu belə öyrətmişdi. Onun əsl adı Fatı idi. Atası "ayrım” olduğundan hamı onu "Ayrım qızı” çağırsrdı.\n- Ay Kərim, ay Kərim! Buna Ayrım qızı deyərlər, adamdan belə hayıf alarlar, bu pəhlvan arvad kişidən artıqdır, – dedi.\n- Mənim kimi kişinin elə də arvadı olar, – deyə cavab verdi.\n- Bunu görürsüz, aylarca üzünü görməzdim. İşi nə idi? Boşboğazlıq, o qapı-bu qapıda veyl-veyl gəzməkdən başqa əlindən bir iş gəlməzdi, evə gləndə bizə qan qusdurardı. Bir igidliyi, qoçaqlığı olsaydı… Meşədən bir şələ demirəm, bir qucaq odun da gətirməzdi. Odun gətirməyə getsə görərsən beş-on çırpını arxasına alır: "Ayrım qızı, Ayrım qızı! Bunu hara töküm? – deyə bar-bar bağırardı; elə bil ki, mənə baş gətirib. Bu gün meşədən gətirdiyim bu dağ kimi şələni görürsüz ki? Belə şələ gətirsə, kişi deyərəm. Onun hünəri nədir?\n- Rəhim ağanın qapısında nehrə çalxaladığımız yadındadır? – dedi.\n- İkimiz də cavan idik. Rəhim ağanın qapısında qulluq edirdik, bu çoban idi, mən də ağanın inəklərini sağır, yağ-pendirini tuturdum. Qapıda bundan başqa dörd-beş çoban da var idi. Hamısı yeniyetmə, bığıburma oğlanlar idi. Bir gün nehrə çalxalayırdım. Zöhrə xanım da alaçığın ağzında durub baxırdı. Canımız üçün, çobanların hamısını yordum. Bax, bunun özünü elə yordum ki, düşdüyü yerdə qaldı. Zəhra xanım əllərini bir-birinə vurub qaqqıldadı:\n- Ay Kərim, çox öyünmə, Ayrım qızı dörd-beş kişiyə dov gəldi – dedi.\n- Ey! Adam qocalanda belə sözləri çox eşidər; mən əgər yazı-pozu bilsəydim, göstərdiyim igidlikləri bir-bir yazar, böyük kitab bağlardım. Insan özünü öyməkdən nə çıxar. Arvad nədir ki, onun igidliyi nə olsun. Hay-hay! Beş-on qoyun sağıb, nehrə çalxalayıb, yağ-pendir tutub, dili ağzına sığmır. Indi mən deyim, sən qulaq as!\n- Bizim Borçalı meşələrində pələng olmadığını bilirsiniz; ancaq qabaq zamanlarda varmış. Qırx-əlli il bundan əvvəl kəndin yaxınlığında bir pələng görünmüşdü. Onun qorxusundan meşəyə heç kəs getmirdi. Bir gün eşitdim ki, kəndin yaxınlığında pələng üç inək parçalayıbdır; ağlım başımdan çıxdı. Tüfəngimi götürüb getdim. Kəndlə pələngin arası beş ağac olardı. Dərəni aşdım. Aşağı uzanan daşlı-qayalı bir dağ ətəyi ilə meşənin içərisinə gedirdim. Günün bu zamanı idi; günəş saralmağa, sular qaralmağa başlamışdı. Pələngi gözdən qaçırmamaq üçün yan-yörəmə baxırdım. Bir də nə gördüm?! Uzaqda iki göz məşəl kimi yanır. Baxdım, pələng idi; o da məni görmüşdü, pəncəsi ilə acıqlı-acıqlı yeri eşir, cırmaqlayırdı.\n- Mənim atam da gözəl ovçu idi. Nağıl edirdi ki, bir gün maral ovuna çıxmışdım. Dərədə kök bir buğa ovladım. Çeşmə başında kabab bişirib yedikdən sonra, uzanıb yatmışdım. Bir də gözlərimi açanda nə gördüm? Dörd bir yanımı duman elə bürüyüb ki, bir addım da qabaq görünmür. O gün evə qayıtmaqdan ümidimi üzdüm. Axşam olduğunu havadan bilmişdim. Kim bilir nə qədər yatmışam; nə edəcəyimi bilmirdim. Düşündüm-düşündüm, axırda gecəni bir qaya altında keçirmək üçün yavaş-yavaş dağa dırmaşdım. Elə uçurum, sıldırım qayalıq yerlərdən keçirdim ki, ayağımın altından bir daş uçsa idi, birbaş dərəyə yuvarlanıb, parça-parça olacaqdım. Həm də qaranlıq idi, göz-gözü görmürdü. Qabağıma bir mağara çıxdı. Durdum, mağaranın ağzından içəri baxdım. Bir şey görmədim, çarəsiz mağaraya girdim, az sonra yuxuya getdim. Bir də ağır xorultudan gözlərimi açdım: "– Bu nədir? Məndən başqa burada adammı var?” – dedim. Dimdik oturub yan-yörəmi yoxlarkən,əlimə bir heyvan quyruğu toxundu, bir pələng quyruğu idi. Mən mağaraya sığındığım zaman o, oyaq imiş. Çünki yatmış olsaydı xorultusunu eşidərdim. Bu igid heyvanın məni bir qonaq kimi mağarasına qəbul etdiyinə şübhəm qalmadı. Özümü itirdim. Ancaq qorxmurdum: çünki bu heyvanın comərdliyinə əmin idim. Gecəni pələnglə bir yerdə keçirtdim. Shər dan yeri ağaranda mağaradan çıxıb dünən maral ovladığım yerə gəldim. Maralın bir budunu mağaranın ağzına gətirib yavaşca içəri itələdim. O gün yenə ovladığım maralın ətindən kabab bişirib yedim. Günortadan sonra idi, kəndə tərəf döndüm. Mağaranın aşağı yanından keçirdim. Gördüyüm bir hadisə ayaqlarımı mismar kimi yerə mıxladı: dərənin içində bir pələng uzanmış, bir qurd da onun ətrafında tülkü kimi quyruq bulayırdı. Məni heyrət aldı, yerdə oturub baxırdım. Qurd quyruğunu sallayıb dərənin bir o başına gedir, bir də dönüb gəlir, quyruğunu böyrünə qısaraq, dili ilə pələngi yalayırdı. Pələng isə əsla vüqarını pozmayım, yalnız onu iti baxışları ilə süzürdü. Qurd bir az sonra pələngin çənəsini, boğazını yalamağa başladı. Bu xainin riyakarlıqla pələngi tələf edəcəyini hiss etmişdim. Bir ara qurdu nişan alıb, vurmaq istədim. Nədənsə fikrimdən vaz keçdim. Qurd bir də dərəni dolanıb, pələngə yaxınlaşanda onun boğazından yapışdı. Yazıq heyvan elə bağırdı ki, səsindən dağ-daş tirədi. Elə bildim ki, qayalar üstümə töküləcək. beş-on dəqiqə o gözəl heyvan atılıb-düşəndən sonra hərəkətsiz qaldı. Təəccüb burasıdır ki, qurd yenə pələngin boğazını buraxmaq istəmirdi. Özü isə heç tərpənmirdi.\n- Vurma, oğlum, – dedi. – Bu, mənim çörək ağacımdır. Bunun bir qardaş qədər mənə yaxşılığı keçibdir. Sən bunun indiliyini görürsən. Bir vaxt bunun qorxusundan evimizin yanından quş quşluğu ilə keçə bilməzdi. Bu itə beş yüz manat verən olub, verməmişəm. Hər küçüyünü otuz-əlli manata satmışam. Bunun nə qədər ağıllı, igid heyvan olduğunu bilsən, heç vurmazsan.\n- Qışlaqda idik, payızın aydınlıq gecəsi idi. Qoyunları yamaca yayıb, bir daş üstündə uzanmışdım. Nə vaxt yatdığımı heç bilməmişəm. Oyandığım vaxt hava qaralmış, dövrəmi qalın duman almışdı. Elə qaranlıq düşmüşdü ki, göz-gözü görmürdü. Çomağı götürüb, yerimdən qalxdım. Sürüdən xəbər yox idi. Qızılı çağırdım. Cavab vermədi. Dəli kimi o gecəni səhər etdim. Ancaq mənə ümid verən bu it idi: bilirdim Qızıl sürüdən ayrılmaz, dan yeri ağarar-ağarmaz uca bir təpə başına dırmaşdım. Aşağıya baxdım. Dumandan hər şey qara görünürdü. Yenə Qızıl! Qızıl! – deyə bağırarkən dərədən boğuq bir səs eşitdim. Ildırım sürəti ilə dərəyə atıldım. O, sürünü iki təpə arasına yığmış, özü də yol ağzında durub, hürür, məni səsləyirdi. Özümü Qızıla yetirdim. Məni görən kimi sevindiyindən quyruğunu sallayıb, qulaqlarını dikləyərək, məni yalamağa başladı. Sürüyə qurd girdiyini o saat bildim. Sürünün içinə girəndə üç qurd ölüsü gördüm. Işin nə yerdə olduğunu anladım. Sürüyə qurd daraşanda, Qızıl onlarla boğuşa-boğuşa sürünü bu iki təpənin arasına sıxışdırmış, burada qurdlara hücum edib, bir-bir onları boğub öldürmüşdü. Qızılın boynuna necə sarılmışam… Üzündən-gözündən necə öpmüşəm… Sonra kök bir qoçun quyruğunu kəsib qabağına atmışam.\n- İndi bunun nə cür it olduğunu bildinmi? Bu, it deyil, aslandır, əjdajadır, – dedi.\n- Sənə sümsü qayırıram, – dedi.\n- Sümsü nədir? – deyə soruşdum.\n- Sümsü quş kimi oxuyur, bununla qızılquş balası tuturlar, – dedi.\n- Bax, sümsü budur! – dedi və o uşaqlara məxsus bir sevinclə sümsünü iri dodaqları arasına qısıb, çalmağa başladı.\n- Qızılquş balasını bu səslə çağırır, – dedi.\n- Bununla qızılquş balasını necə tutarlar? – deyə mən soruşduqda, Kərim baba mənə bu məlumatı verdi:\n- Qızılquş yuvasını çox vaxt su kənarında, uca ağacların başında tikər. Balaları yumurtadan çıxan kimi ovladığı quşları öldürüb qanını içər, sonra da o qanı qusub balalrına yedirər. Balaları bir qədər böyüdükdən sonra, ovladığı quşu su kənarına aparar, tüklərini yolar, cəmdiyini suda təmiz yuduqdan sonra parçalayıb, balalarının qabağına atar. Balaları qanadlanıb uçmağa başladığı vaxt tutduğu ovu gətirib yuvasının ağzına birdən-birə buraxar, quş ölüm pəncəsindən qurtardığını görüncə, pırıldayıb uçmaq istərkən qızılquş balaları hücum edər, dərhal onu tutub yeyərlər. Anası balalarına bu cür ovçuluq öyrədər. Balalarının bu zamanı anaları üçün də qorxuludur, yaxın gələrsə o saat hücum edib, onu da parçalarlar. Ona görə də ovladığı quşla yuvasına yaxın bir ağaca qonar və özünəməxsus bir səslə balalarını səslər. Onların uçub gəldiyini görüncə, ovu buraxıb qaçar. Qızılquş balalarını ovçular bu vaxtlar tutarlar, yuvalarına yaxın bir yerdə tor qurub, içinə toyuq, kəklik buraxarlar. Çır-çırpıdan, otlardan qayırdıqları kiçik daxmalarda gizlənib bir əllə torun ipini tutar, o biri əllə də sümsünü çalarlar. Qızılquş balaları analarının ov gətirdiyinə aldanıb, özlərini tordakı quşun üstünə atanda ovçular ipi tez çəkir, tor bağlanır, Qızılquş balaları da torun içində qalırlar.\n- Qızılquşdur – dedi, sonra cücələri tutmaması üçün əlinə böyük bir ağac alıb kiş-kiş edərək, qızılquşu qovlamağa başladı. Biz alaçığa girən quşun arxasınca getdik. Bizdən əvvəl qardaşım yük altında bir bucağa sığınmış quşu qaldırıb, sevinə-sevinə:\n- Tutdum, kəklikdir, – dedi.\n- Ver mən də baxım, – deyə bağırdım.\n- Canının qorxusundan yazıq özünü alaçığa salıb – dedi.\n- Qanadlarını bağlayım, qaçmasın, – dedi.\n- Yox, oğlum, bu heyvan bizim evimizə sığınmışdır. Onu azad edin; baxsanız a, qorxusundan yazığın ürəyi ağzına gəlir, – deyə anam cavab verdi.\n- Uç, get! – dedi.\n- Namaz, Namaz, haraya gedirsiniz? – deyə çağırdı. Namaz arxaya dönərək yarımağız:\n- Qoruğa gedirik, qoruğa, çiyələk dərməyə, – dedi.\nBiz də arxalarınca qaçıb yetişdik, dərəni keçdik, kiçik bir cığırla meşəyə doğru qalxdıq. Iki çağrım qədər getmişdik ki, uzaqda biçinçilərin oraqlarının qati-qarışıq səsləri qulağımıza yetişdi. Sevincimizdən sıçradıq. Bir az sonra artıq talada idik. Biçinçilər sıra ilə durmuş, göbəyə qədər qalxmış yaş otu biçir, qadınlar, uşaqlar isə otların arasından çiyələk yığır və qurumuş otlardan ötədə, bəridə taya vururdular. Biz dayanarmıyıq? Yetişən kimi qoruğa atıldıq. Çiyələkdən doyunca yedik. Sonra yumşaq otların, dərzlərin üstündə atılıb-düşməyə, bağırışmağa başladıq. Biçinçilərdən biri orağını böyük bir qanqalın kökündən endirirkən quş balaları "cik-cik” edib, kiçik qanadlarını çırparaq, qalın otlar arasına soxuldular. Hamımız oraya qaçdıq. Biçinçi əyilib, ovcunda tutduğu bir quşbalasını mənə uzadaraq:\n- Al, – dedi.\nSevincək əlimi açdım. Quşu ovcuma qoydu. Ovcumu açarkən əllərim al qan içində idi. Tüklərim ürpərmiş bir halda "Ay bu nədir?” deyə quşu yerə atdım. Oraq onun hər iki ayağını biçmiş, kiçik heyvan ayaqsız qalmışdı; bir əllərimi al-qırmızı boyayan qana, bir də otlar üstündə inildiyə-inildiyə sürünən o kiçik heyvana baxdım.\nQəlbimdə acı bir hiss doğdu. "Topal heyvan, səni artıq kim bəsləyəcək?” – dedim. Hamı biçilmiş qoruğun tikan kimi duran otları üstündə inildəyə-inildəyə sürünən quşcuğaza baxırdı. O biri quşları tutmuş olan uşaqlar topal quşu ovucları içinə alıb tamaşa etdikdən sonra, yenə otlar arasına buraxdılar. O günkü nəşəmə zəhər qatılmış olduğundan çox dalğın idim.\n- Atan bu gün gəlməyəcək, işi var – dedi.\n- Ey, bura bax! Gələcək, səni aldatdım, mən bu gün tezdən çıxmışam, – dedi.\nAtam çadırımızın yanındakı armud aşacı altında oturub Kərim baba ilə söhbət edirdi. Kərim baba birdən-birə gözlərini şimala dikərək gurlayan bir səslə: "Allah, sən saxla!” dedi. Bu sözləri elə söylədi ki, hamımızda bir həyəcan doğdu.\n- O ilanquyruğu kimi qara buludu görürsüz? Çox ziyankar buluddur. – dedi. – Bu, ziyansız keçməyəcək.\n- Buna oynaq bulud deyərlər – deyə sözünə davam etdi. – Bu hər yeri gəzər, amma çox durmaz. Bir saat yağsa aləmi tufana verər. Iki saat çəkməz ki, toyuq kimi balalarını başına yığıb gəzməyə başlar. Bu buluddan gözüm heç su içmir, ehtiyatı əldən vermək olmaz. Alaçığın xəndəyini təmizləməliyəm.\n- Allah kəssin belə yaylağı, elə bil başımıza yer qəhətdi. Bu nə dirrikdir: islanmamış şey qalmayıb. Hələ gecə gözlərimi bir tikə də yummamışam, – söylənirdi.\n- Ay dəli, çölçülükdür, ürəyini sıxma, bunun da bir nəşəsi var – deyə anama təsəlli verirdi.\n- Belə nəşəni istəmirəm. Sizin üçün nə var ki, özünüz çöllü, gördüyünüz də elə bu, – deyə anam cavab verdi.\nBu aralıq birdən-birə cücələri, toyuğumu xatırlayıb, cəld hinə tərəf yüyürdüm. Hinin ağzındakı daşı götürəndə gördüm ki, hinin içi göl bağlayıbdır. Bu faciəli mənzərəni görməyimlə "Vay, cücələrim boğulublar” – deyə qışqırmağım bir oldu. Dərhal ailə üzvləri ətrafımı bürüdülər. Atam:\n- Yazıq cücələr, heç yadımıza da düşməyiblər – deyə təəssüfünü bildirdi, sonra başımı oxşayaraq, öz hərəkəti ilə mənə sanki təsəlli vermək istədi.\n- Mənim fikrimə gəlmişdi, amma, nə edək, öz başımızın hayına qalmışdıq, – dedi.\n- Yaman gözə ox batsın! – dedi, hər görən: "Bunlara nə veribsən ki, dərilərinə sığmırlar” deyirdi. Bunlara hansı bədnəzərinsə gözü dəydi. Fikir etmə, oğlum, qada-balamızı aparıblar.\nObamızın şimal tərəfi qərbdən-şərqə doğru uzanmış çılpaq qayalıq, daha sonra qalın bir meşəlik idi. Dərə, qərbə doğru getdikcə qayalıq, dağlıq, iri və oyuq daşlarla dolu yerlərdən ibarət idi. Biz oralara getməyə qorxardıq, çünki kəndlilər "ayı var” deyə bizi qorxutmuşdular. Bu qorxu ucundan dərənin qərb tərəfinə getməzdik.\nIkindi çağı idi. Obada "Dursunu ayı basıb” deyə səs qopdu. Kəndlilər dəyənək, tüfəng, it götürüb getdilər. Bütün oba axdı. Mən də camaata qoşulub getdim. Nədən qorxacaqdım, Kərim baba orada idi. Köməyə gedirmişəm kimi, hətta əlimdə yekə bir dəyənəyim də vardı. Hamımız nizamlı qoşun kimi sanki bir qala almağa gedirrik. Dərəni aşdıq. Ayı dərəsinin dağlıq tərəfindən dırmanırdıq. Yuxarıda qat-qarışıq bir səs eşidildi. Itlər quyruqlarını, qulaqlarını şəkləyərək, birdən-birə hürməyə, üstümüzə yüyrməyə başladılar. Hamıda bir rəşadət və şücaət doğdu. Təpəni dırmandıq. Dursun əlində tüfəng məğrur bir halda bizi qarşılayaraq:\n- Vurdum. Qoltuğunun arasından vurmuşam. Az qala kafir məni boğmuşdu, – deyə camaata qarışdı.


"Qarabağ" darmadağınla qalib gəldi, "Keşlə" "Səbail"lə bərabərə qaldı\n4 Dekabr 2021 20:06 Keşlə 880\nSportinfo.az xəbər verir ki, buna XIII turun ilk oyun günündə aydınlıq gəlib.\nİki matçın baş tutduğu gün məhsuldar alınıb. Çempionatın autsayderləri “Keşlə” və “Səbail”in matçında 4 qol vurulub.\nQəsəbə təmsilçisi iki top fərqi ilə çıxsa da, azlıqda qaldıqdan sonra üstünlüyünü əldən verib – 2:2.\nPremyer Liqanın lideri “Qarabağ” “Sabah”ı qəbul edib. Ağdam klubu indiyədək heç vaxt uduzmadığı rəqibini bu dəfə böyükhesablı məğlubiyyətə uğradıb – 5:1.\nDarmadağınla üzləşən “Sabah”ın 5 matçlıq məğlubiyyətsizliyi başa çatıb. Qurban Qurbanovun yetirmələri isə mövsümün ilk yarısını 1-ci pillədə başa vuracağını təmin edərək qış çempionu olub.\n“Keşlə” – “Səbail” - 2:2\n“Qarabağ” – “Sabah” - 5:1\n“Sabah”: 16. Saşa Stamenkoviç, 14. Slavik Alxasov, 2. Amin Seydiyev, 10. Aleksey İsayev, 34. Bəxtiyar Həsənalızadə, 4. Elvin Camalov (k), 26. Fofana Tiemoko, 3. Zurab Oçiqava, 17. Xuan Kamara, 29. Ceyhun Nuriyev, 66. Abdulax Xaibulaev\nBombardirlər: Davit Volkov ("Zirə") - 9 qol, Filip Ozobiç ("Qarabağ") - 7 qol, Coy-Lens Mikels ("Sabah"), Ülvi İsgəndərov ("Qəbələ") - 5 qol.\nBakıda qalan imkansızlar - Yanvarın 18-də və 24-də\nPaytaxt klubu bu futbolçunu istədi, "Neftçi" araya girdi\n“Keşlə”nin İLK ƏCNƏBİ TRANSFERİ bu gün Bakıya gəlir\nAzərbaycan klubu baxışa məşqçi çağırdı - Braziliyadan\n”Qurbanova ümidli deyilik, neçə vaxtdır demişik, hələ də seçim edə bilmir”\nQurbanovdan ümidi üzülən forvard nə düşünür?\nAzərbaycanda klub tapmadı, Avropaya yollanır - AÇIQLADI\nPaytaxt klubunun hücumçu istəyi niyə gecikir?


Ya düzəlsin, ya da dağılsın bu dünya! » Qadin.Net ~ İlk milli qadın portalı\nYa düzəlsin, ya da dağılsın bu dünya!\nHanı haqq, hanı ədalət?!\nHanı düz, hanı həqiqət?!\nÖlüb haqqın mərd anası,\nSınıb vicdanın aynası!\nSən zamanın gərdişinə,\nSən fələyin çarxına bax!\nSən fələyin yer üzünə,\nÇəkdiyi qəm arxına bax!\nOğru elə qışqırır ki,\nDoğrunun bağrı yarılır.\nDüz, həqiqət ayaq altda\nYalansa başa sarılır!\nNamərd başını dik tutub,\nGedir o başdan bu başa.\nMərd gözünü dikir yerə,\nBaşı dəyir daşdan daşa.\nDövrə bax, zəmanəyə bax,\nYalan doğru sözü kəsir.\nHaqq, ədalət tapdanır,\nMərd namərdə olur əsie!\nOğru haram pullar ilə,\nXoşbəxt sürür dövranını\nDoğru başa döyə-döyə,\nSatır bircə yorğanını.\nİlahi! Bir çarə göndər,\nBu dağılan yer üzünə,\nQılıncını sanc fələyin,\nƏyri görən kor gözünə!\nQoy , açılsın kor gözləri,\nBaxsın düzə, baxsın haqqa!\nQoy vicdanı çirkinləri,\nEyləsin O, şaqqa-şaqqa!\nBu divanə zəmanəvi,\nYa düzəlsin, ya da dağılsın!\nQoy yer üzünə səmadan,\nDumansız şəfəq saçılsın!\nƏgər düzəlməsə dünya,\nSınsın, qoy, fələyin çarxı!\nQoy namərd bulandırmasın,\nQaynaqdan gur axan arxı.\nQoy qalmasın ayaq altda,\nDoğrunun yolu açılsın,\nZəfər çalsın haqq-ədalət!\nMüəllif: Günel Malıyeva\n№ 9 - Müəllif: hizaS2\nÇox bəyəndim. Zəmanəmizdən bəhs edir.Ancaq bu şeirlər belə zəmanəni dəyişdirməyə kifayət etmir heyf ki\nGözəl şeirdir. Təşəkkür.\nBu dünya nə düzələn deyil, nə də dağılan.\n№ 3 - Müəllif: ayselim_\nPaylasdiginiz ucun sagolun\nZəmanəmizi əks etdirən şeirdir.Çox doğru ifadə olunub yaşadığımız dünyanın haqsızlıqları.Paylaşdığınız üçün təşəkkürlər.\nQeseng seirdir paylasdiginiz ucun sagolun


Fizuli Hüseynov | BEXTEREV XƏSTƏLIYININ (ANKILOZLAŞDIRICI SPONDILIT) ÇARƏLƏRI\nAğır və üzücü oynaq xəstəliyi olan spondilit zamanı oynaqların yumşaq toxumaları sərtləşir, bu proses çox güclü ağrılarla müşayiət olunur. Xəstələrin illərlə dərman müalicələri almaqlarına baxmayaraq nəticə ürəkaçan olmur, ağrıların şiddəti getdikcə artır, bu da ağrıkəsici preparatların uzun müddət fasiləsiz qəbuluna gətirib çıxarır. Spondilitin ağır mərhələlərində fəqərəarası oynaqlar əyilir və hərəkətsizləşir.\nSpodilit xəstəliyinin bir neçə təbii müalicə üsulu haqda yazmaq istəyirəm. Birincisi, belə xəstələr çox hərəkət etməli, əsasən də su idman növləri ilə məşğul olmalıdırlar. Xəstə oynaqlar gündə bir dəfə yarım saat ərzində təzə gicitkən yarpaqlarından düzəldilmiş süpürgə ilə döyəclənməlidir, belə ki, gicitkənin tərkibindəki zəhərli maddələr oynaq nahiyəsini yandırır, bununla da həm qan dövranını sürətləndirir, həm də ağrıların azalmasına kömək edir. Proseduru ildə 4 dəfə, hər dəfə 15 gün müddətində təkrarlamaq olar. Xatırladım ki, təzə gicitkəni ilinbütün fəsillərində tapmaq olar.\nReseptini verdiyim çay mütəmadi qəbul olunmalıdır:\nSarıkök tozu - 100 qram\nZəncəfil tozu - 100 qram\nDəfnə toxumu - 100 qram\nBitkilər toz formasında bir-birinə qarışdırılır, ağzı kip bağlanılan şüşə qaba tökülür, gündə 3 dəfə yeməkdən 1 saat əvvəl 1 çay qaşığı ağıza atılır üstdən 1 stəkan su içilir.\nAğrıyan oynaqlar gündə bir dəfə yarım saat isidilmiş qara zirə yağı ilə masaj olunmalıdır.\nSpondilit xəstəliyində ağrıyan oynaq üzərinə ayda 3-4 banka həcəmət etdirmək çox fayda verir. Həcəmət zamanı iltihablaşmış qanın xaric olması xəstənin vəziyyətini yaxşılaşdırır. Bu proseduru hər ay edə bilərsiniz.\nBexterev xəstəliyindən əziyyət çəkənlərə son tövsiyəm budur ki, ayda bir dəfə ağrıyan oynaqların üzərinə 10-15 ədəd zəli qoysunlar, zamanla zəlilərin sayını 20 ədədə qədər artırsınlar. Bu müddətdə qan laxtalanması nəzarətdə saxlanmalıdır. Zəlinin ağız suyunda olan maddələr nəinki sümükləşməni ləngidir, hətta kirəcləşmiş toxumaların elastikləşməsinə səbəb olur.\nSpondilitli xəstələr düz yataqda, yorğan qalınlığında döşəyin üstündə başları çox dik olmamaq şərtilə yatmalıdır. Bişmiş yeməklərdən az istifadə etməli, daha çox çiy tərəvəzlərə, zeytun yağında hazırlanmış salatlara üstünlük verməlidir.\nSpondillit xəstələri üçün çaylar:\nBallınanə yarpağı - 100 qram\nCökə çiçəyi - 100 qram\nKəklikotu - 100 qram\nYaşıl çay - 100 qram\n3 stəkan suya hərəsindən 1 dolu çay qaşığı qarışdırıb dəmləməli dəmləndikdən sonra süzüb termosa tökməli gündə 3 dəfə yeməkdən əvvəl 1 stəkan içmək lazımdır.\nSpondillit xəstələri üçün məcun:\nZəncəfil - 50 qram\nSarıkök - 50 qram\nPropolis - 60 qram\nUd hindi - 50 qram\nBitkilər toz formasında bal ilə qarışdırılır, gündə 3 dəfə yeməkdən əvvəl 1 dolu çay qaşığı yeyilir.\nTags: Xəstəlik, Ud hindi, zeytun yağı, Zəli, Su, hicama, cökə, ballınanə, bexterev, efkalipt, gicitkən, İdman,


Mələklər Allahın əsgərləridir » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nMələklər Uca Allahın əsgərləridirlər. Allah onlara mühüm işlər, böyük vəzifələr tapşırmış və bunları kamil şəkildə yerinə yetirə bilmələri üçün onlara qüdrət vermişdir. Bu vəzifələr müxtəlif qismlərə bölünür:\nMələklərdən eləsi vardır ki, ona dağlar tapşırılıb. Dağlar mələyi barədə peyğəmbərliyin əvvəlində Peyğəmbərimizin Taif şəhərinə gedərək taifliləri dəvət etdiyi, onların da onu qəbul etmədikləri barədə hədisdə danışılır. Həmin hədisdə Peyğəmbər - sallallahu aleyhi və səlləm - belə demişdir:\n“Mən başımı yuxarı qaldırıb üstümə kölgə salan bir bulud gördüm. Mən buluda diqqət yetirdikdə içində Cəbraili gördüm. O məni səsləyib dedi: “Allah sənin qövmünün nə dediklərini və sənə necə rədd cavabı verdiklərini eşitdi. Rəbbin dağlar mələyini sənin yanına göndərib ki, onları bəlaya düçar etmək xüsusunda istədiyini bu mələyə əmr edəsən.” Dağlar mələyi mənə salam verdikdən sonra dedi: “Ey Muhəmməd, nə istəyirsənsə, buyur! İstəyirsənsə, bu iki dağı onların başına uçurdum!” Peyğəmbər dedi: “Xeyr, mən ancaq onu diləyirəm ki, Allah onların belindən Tək Allaha ibadət edən və Ona heç bir şeyi şərik qoşmayan kimsələr gətirsin!” (Səhih əl-Buxari, 3231).\nİki dağ deyildikdə, Məkkədə yerləşən Əbu Qubeys dağı və onun qarşısındakı dağ nəzərdə tutulur.\nHəmçinin, bətnlərdə olanlara müvəkkil edilmiş mələk vardır. Peyğəmbər demişdir: “Allah mələklərdən birinə buyurub ki, desin: “Ey Rəbbim, nütfədir, ey Rəbbim laxtalanmış qandır, ey Rəbbim ət parçasıdır.” Uca Allah bəndəsinə can verdikdə isə mələk soruşar: “Kişimi, ya qadınmı? Xoşbəxtmi, ya bədbəxtmi? Ruzisi və əcəli necə olacaq?” Beləliklə bütün bunlar uşağa anasının bətnində ikən yazılar.”\nBəzi mələklər Cənnətin gözətçiləridir. Uca Allah buyurur: “Rəbbindən qorxanlar da dəstə-dəstə Cənnətə gətiriləcəklər. Nəhayət, ora çatdıqda onun qapıları açılacaq və onun gözətçiləri onlara deyəcəklər: “Sizə salam olsun! Xoş sizin halınıza! Əbədi qalmaq üçün buraya daxil olun!” (Zumər, 73).\nHəmçinin buyurur: “Əməlisaleh ataları, zövcələri və övladları ilə birlikdə daxil olacaqları Ədn bağları hazırlanmışdır. Mələklər bütün qapılardan onların yanına daxil olacaqlar” (ər-Rəd, 23).\nBəzi mələklər isə Cəhənnəmin gözətçiləridir. Onlar da Zəbani adlanırlar. Onların başçıları on doqquzdur. Uca Allah buyurur:\n“Odda olanlar Cəhənnəm gözətçilərinə deyəcəklər: “Rəbbinizə yalvarın ki, heç olmasa, bircə gün əzabımızı yüngülləşdirsin!” (Ğafir, 49).\nUca Allah buyurur: “Qoy o öz yığnağını çağırsın. Biz də Zəbaniləri çağıracağıq” (əl-Ələq, 17-18).\nUca Allah buyurur: “Onun üzərində on doqquz gözətçi mələk vardır. Biz Cəhənnəm gözətçilərini yalnız mələklərdən etdik” (əl-Müddəssir, 30-31).\nO, həmçinin buyurur: “Onlar Cəhənnəm gözətçisini çağırıb deyəcəklər: “Ey Malik! Qoy Rəbbin canımızı alıb qurtarsın!” O isə: “Siz burada əbədi qalacaqsınız!”– deyəcək” (əz-Zuxruf, 77).\nSəhih hədislərdə də Malikin Cəhənnəmin gözətçisi olması, habelə Peyğəmbərin onu görməsi barədə hədislər vardır. Peyğəmbər demişdir: “Bu gecə gördüm ki, iki kişi mənim yanıma gəlib dedilər: “Bu, Cəhənnəm odunu alovlandıran, Cəhənnəmin gözətçisi Malikdir, mən Cəbrailəm, bu isə Mikaildir.”\nBəzi mələklər isə gəzib dolaşanlardır. Onlar gəzərək Allahın adı zikr olunan məclisləri axtarırlar. Peyğəmbər demişdir: “Allahın yollarda gəzib dolanaraq Allahı zikr edən insanları arayan mələkləri vardır. Onlar Allahı zikr edən bir camaata rast gəldikdə bir-birini çağırar və: “Axtardığınızın yanına gəlin!”– deyərlər. Sonra da onlar bu camaatı öz qanadları ilə dünya səmasınadək əhatəyə alarlar...”\nBu mələklər insanları qoruyan mələklərdən əlavədirlər. Həmçinin rəvayət olunmuşdur ki, bu mələklər ümmətindən Peyğəmbərə salam göndərənin salamını ona çatdırır. Peyğəmbər demişdir: “Həqiqətən Allahın yer üzərində gəzib dolanan mələkləri vardır. Onlar ümmətimin salamlarını mənə çatdırırlar.”\nMələklərdən bəziləri də əməlləri yazan, möhtərəm mələklərdir. Onların işləri məxluqatın əməllərini yazıb onları siyahıya almaqdır.\nUca Allah buyurur: “Həqiqətən, sizin üstünüzdə nəzarətçilər vardır – çox möhtərəm, əməllərinizi yazanlar. Onlar sizin nə etdiklərinizi bilirlər” (əl-İnfitar, 10-12).\nHəmçinin buyurur: “Sağında və solunda iki mələk oturub onun əməllərini qeydə alır. Dediyi elə bir söz yoxdur ki, onu yazmaq üçün yanında hazır durmuş gözətçi olmasın” (Qaf, 17-18).\nİnsanın sağında bir mələk, solunda da bir mələk vardır. Sağdakı mələk yaxşı əməlləri, soldakı isə pis əməlləri qeyd edir.\n23 aprel 2014 17:40\n13 aprel 2014 23:33\n27 mart 2014 11:48\n26 mart 2014 11:56\n25 mart 2014 21:16\n25 mart 2014 16:23\n25 mart 2014 15:57\n25 mart 2014 14:31\n25 mart 2014 14:04\n25 mart 2014 13:09\n25 mart 2014 12:34\n25 mart 2014 12:30\n25 mart 2014 12:18\n25 mart 2014 12:04\n25 mart 2014 11:57\n25 mart 2014 11:34\n25 mart 2014 10:39\n25 mart 2014 10:35\n25 mart 2014 09:57\n25 mart 2014 09:03\n25 mart 2014 08:43


Bütövlük və azadlıq uğrunda döyüşən igid neftçilər - Unikal.org\nŞanlı Azərbaycan Ordusu 30 il işğal altında olan torpaqlarını düşməndən azad etdi. Bunun üçün isə Ali Baş Komandan İlham Əliyevin rəhbərliyi altında müzəffər və rəşadətli Ordumuza cəmi 44 gün vaxt lazım oldu.\nSentyabrın 27-də başlayan əks-həmlə hücumları oktyabrın 4-də artıq ilk nəticəsini verdi. Əvvəlcə qorxmaz Ordumuz tərəfindən Cəbrayıl, oktyabrın 17-də Füzuli rayonları, oktyabrın 20-də Zəngilan, oktyabrın 25-də isə Qubadlı rayonları yağı düşməndən azad edildi.\nNoyabrın 8-də Şuşanın azad edilməsi isə xalqımız tərəfindən toy-bayram kimi qeyd edildi. Azərbaycanın göz bəbəyi və incisi olan Şuşanın igidlərimizin əlbəyaxa döyüşləri ilə əldə edilməsi isə dünya hərb tarixinə qızıl hərflərlə yazıldı. Artıq tam olaraq məhv olacağını və darmadağın ediləcəyini anlayan düşmən kapitulyasiya sənədinə qol çəkməyə məcbur oldu. “Böyük Ermənistan” xülyası ilə yaşayan cılız bir ölkə təslimçilik sənədinə imza atdı. Bununla da Azərbaycan Ordusu bir güllə atmadan və itki vermədən noyabrın 20-də Ağdamı, noyabrın 25-də Kəlbəcəri, dekabrın 1-ində isə Laçın rayonlarını geri qaytardı.\n“Qarabağ Azərbaycandır!” deyib birləşən xalq\nBu şanlı tarix hər bir vətəndaşımızın gözləri qarşısında yazıldı. Azərbaycan bir dövlət olaraq bütün dünyaya öz gücünü, varlığını sübuta yetirdi. Azərbaycan bu Vətən savaşı ilə bütövlüyünü və böyüklüyünü bərpa etdi.\nMüharibənin ilk günündən xalqla sevincini bölüşən Ali Baş Komandan “Qarabağ Azərbaycandır!” deyirdi. Xalq da II Qarabağ müharibəsində ölkə başçısını - Ali Baş Komandanını dəstəkləyərək bu savaşa bir şüar və bir amalla getdi - “Qarabağ Azərbaycandır!”.\nBu şüar ilə on minlərlə Azərbaycan igidi, oğul və qızları silaha sarılıb işğal altında, erməni tapdağı altında olan torpaqlarını azad etməyə getdi. Müharibəyə yollananlar arasında dövlət qurumlarında çalışan minlərlə vətənpərvər şəxs də oldu.\nUnikal.org qəhrəmanları xalqa təqdim etmək məqsədi ilə bir sıra dövlət qurumlarına müraciət etdi. Azərbaycan Dövlət Neft Şirkətindən (SOCAR) verilən məlumata görə, şirkətin 500-ə yaxın əməkdaşı da Qarabağın azad edilməsi üçün səfərbər olublar və Qarabağ uğrunda döyüşdülər...\nMüharibənin getdiyi ilk günlərdə xalq arasında bir deyim də yarandı – "Valideynlərinin qucağında Qarabağdan çıxanlar, artıq tank belində Vətənlərinə qayıtdılar". Qayıtdılar ki, özlərinin sahibi olduqları torpaqları geri qaytarsınlar! Qayıtdılar ki, yeni tarix yazsınlar! Yazdılar da...\nQələbəyə imza atan neftçilər...\nII Qarabağ Müharibəsində iştirak edənlərdən biri SOCAR-ın Nəqliyyat İdarəsinin şöbə rəisi, ehtiyatda olan zabit, baş leytenant Aydın Məmmədovdur. Aydın Məmmədov tağım komandiri kimi sentyabrın 27-dən Füzuli, Cəbrayıl, Zəngilan, Qubadlı, Hadrut, Agdərə istiqamətində gedən gərgin döyüşlərdə vuruşub, əks-hücum əməliyyatlarında qələbəyə imza atıb.\nII Qarabağ müharibəsində iştirak edənlər arasında SOCAR-ın Nəqliyyat İdarəsinin digər əməkdaşı, idarənin böyük mühəndisi, əslən Qərbi Azərbaycandan olan 26 yaşlı Nicat Zeynalov da var idi. Nicat Zeynalov hərbi səfərbərlik elan olunan ilk gündən II Qarabağ savaşında iştirak etdiyinə görə qürurludur. Atıcı əsgərimiz Füzuli, Cəbrayıl, Qubadlı, Hadrut və Laçın istiqamətində gedən döyüşlərdə qəhrəmancasına vuruşub. İşğalçılara qarşı amansız olan Nicat Zeynalov qorxmaz əsgər yoldaşları ilə düşməni cavab atəşi ilə susdurmağından fərəhlə danışır.\n1993-cü ildə Füzuli rayonu işğal olunanda onun 18 yaşı var idi. Bu illər ərzində yurd həsrəti ilə məcburi köçkün adı altında yaşayan qəhrəman bu gün ata yurdu Füzuli ilə yanaşı, Cəbrayıl, Qubadlı, Laçın istiqamətlərində gedən döyüşlərdə torpaqlarımızı işğaldan azad edən qəhrəmanlarımızdandır. 2005-ci ildən SOCAR-ın Geofizika və Geologiya İdarəsində çalışan ehtiyatda olan zabit, leytenant Ürfət Hüseynov tağım komandiri olaraq hazırda Laçında torpaqlarımızı qoruyur.\nTorpaqlarımızın işğaldan azad edilməsi uğrunda aparılan döyüşlərdə vuruşanlardan biri də 2012-ci ildən SOCAR-ın Marketinq və İqtisadi Əlaqələr İdarəsinin Tikinti, təchizat və təsərrüfat işləri şöbəsində mühəndis vəzifəsində çalışan Kamil Səfərov olub. O, sentyabrın 29-da Səfərbərlik və Hərbi Xidmətə Çağırış üzrə Dövlət Xidməti tərəfindən Orduya çağrılıb. Tağım komandiri ilk vaxtlardan döyüşlərə qatılıb və Füzulinin Kürd Mahmudlu kəndində təlim keçib.\nKamil Səfərov Cəbrayılın Daşkəsən kəndində strateji ərazinin mühafizəsində, Hadrut qəsəbəsində gedən döyüşlərdə, Xocavənd rayonunun Teraşer, Çakuri və Tuğ kəndlərində döyüş və strateji mövqeyin mühafizəsi və müdafiəsi, xüsusi təyinatlı qüvvələrin şəhid və yaralıların çıxarılmasında iştirak edib. Bununla yanaşı, Kamil Xocavənd rayonunun Meştaqlar, Şuşa yolunda Qırmızı bazar - strateji ərazinin, Xocavənd rayonunda Kiçik Taqavar kəndində 14 şəxsi heyətlə (özü ilə birlikdə) strateji və çətin ərazinin mühafizəsi və mudafiəsini həyata keçirib. O, çətin şəraitə baxmayaraq, tapşırılan bütün döyüş tapşırıqları yerinə yetirib.\nQələmi silahla əvəz etdilər\nİkinci Qarabağ müharibəsində qazandığımız Qələbədə yüksək döyüş qabiliyyəti nümayiş etdirən ehtiyatda olan təcrübəli zabit, leytenant Qulu Allahverdiyev isə SOCAR-ın İctimaiyyətlə əlaqələr və tədbirlərin təşkili İdarəsinin əməkdaşıdır. O hərbi səfərbərlik elan olunan ilk günlərdən – sentyabrın 30-dan ön cəbhədədir, Talış və Suqovuşan istiqamətində gedən döyüşlərdə qəhrəmanlıqla iştirak edib. Qısa zamanda döyüş yoldaşlarının hörmətini qazanan Qulunu arxa cəbhədə dostları və iki azyaşlı körpəsi səbirsizliklə gözləyir.\n“SOCAR Media” qrupunun mütəxəssisi Elşən Qasımov 1993-cü il noyabrın 29-da dünyaya göz açanda ata yurdu Ağdam işğal olunmuşdu. Vətənpərvər neftçimiz torpaqlarımızın işğal altında olması ilə barışmırdı. II Qarabağ savaşında könüllü olaraq döyüşlərə qatılan Elşən Cəbrayıl, Hadrut, Şuşa, Laçın, Xocalı istiqamətində gedən döyüşlərdə düşmənlə üz-üzə gəlib, onlara sarsıdıcı zərbələr endirib.


Qarabağ Azərbaycandır! » Shirvanqazeti.az - Şirvan Qəzeti\nTarix :28.09.2020, 11:34 Oxunma :159\nErmənistan silahlı qüvvələrinin döyüş aktivliyinin qarşısını almaq, mülki əhalinin təhlükəsizliyini təmin etmək məqsədilə Azərbaycan Ordusunun komandanlığı tərəfindən qoşunlarımızın bütün cəbhə boyu əks-hücum əməliyyatı başlaması barədə qərar verilib. Ordumuzun şəxsi heyəti və tank bölmələri tərəfindən raket-artilleriya qoşunlarının bölmələri, cəbhə aviasiyası və pilotsuz uçuş aparatlarının dəstəyi ilə Ermənistan silahlı qüvvələrinin ön xətdə və müdafiənin dərinliyində yerləşən xeyli sayda canlı qüvvəsi, hərbi obyektləri və döyüş texnikasını aşkar edilir və onların hərəkət trayektoriyasına nəzarət aparılır.\nAzərbaycan hökuməti və Milli Ordu təxribatlara uymamağa çağırır. Qoşunlarımızın sürətli əks-hücum əməliyyatı davam edir. Bu səbəbdən əhali hadisələri izləməli və təxribat xarakterli məlumatların qarşısının alınmasında fəal iştirak etməlidir. 27 sentyabr tarixində cəbhə boyunca baş verən hadisələrə görə bilavasitə Ermənistan hökuməti məsuliyyət daşıyır. Ermənistanın Noyemberyan rayonunun Şavarşavan kəndində yerləşən mövqelərdən Qazax rayonu ərazisindəki adsız yüksəkliklərdə yerləşən mövqelərimiz, Krasnoselsk rayonu ərazisindəki adsız yüksəkliklərdə yerləşən mövqelərdən isə Gədəbəy rayonunun Zamanlı kəndində və adsız yüksəkliklərdə yerləşən mövqelərimiz atəşə tutulub. Tərtər rayonunun işğal altında olan Çiləbürt, Ağdam rayonunun Sarıcalı kəndi yaxınlığında, həmçinin Goranboy və Tərtər rayonları ərazisindəki adsız yüksəkliklərdə yerləşən mövqelərdən də ordumuzun mövqeləri atəşə tutulub.\nAzərbaycan məsuliyyətli ölkədir, Milli ordumuz mülki əhalinin atəşə tutmur. Azərbaycan Respublikasının Prezidenti İlham Əliyevin sözügedən mövqeyi vəziyyətdən asılı olmayaraq hər zaman qorunulur. 27 sentyabr tarixində baş vermiş hadisələr bunun sübutudur. Milli ordumuz mülki əhalini atəşə tutmur. 27 sentyabr hadisələri Ermənistanın yeni işğal siyasətinin təzahürüdür. Bu yeni siyasət danışıqlar prosesinin pozulması, status-kvonun təsdiqi, yeni təxribatların yaradılması və Ermənistanda yaradılmış sosial fəlakətin gizlədilməsinə xidmət edir. Ermənistanda rasizm siyasəti yürüdülür. Erməni hökuməti öz dövlətində Azərbaycanın düşmən obrazının formalaşmasına xidmət edən məqsədyönlü addımlar atır. Danışıqların pozulması ermənilərin əsas hədəflərindəndir. Açıq danışıqlardan qaçan Erməni hökuməti münaqişə boyunca müxtəlif hadisələr yaratmaqla əsaslı əngəllər yaradırlar.\nBütün təxribatlar və bəyanatlar bilavasitə ona dəlalət edir ki, Ermənistan danışıqlar formatını dəyişdirmək istəyir. Bununla da onlar bütün sülh prosesini və əldə olunan nailiyyətləri sıfırlaşdırmaq istəyirlər. Təxribatlar Yerevanın rəsmi siyasətidir. Ermənistanın tarixi falsifikasiya və müxtəlif təxribatlar üzərində qurulub. Könüllü hərbi birləşmələrin yaradılması məhz həmin siyasətin davamıdır. Qanunsuz məskunlaşma siyasəti regiona təhdid yaradan siyasətdir. Ermənilərin müxtəlif yollar ilə digər ölkələrdə yaşayan erməni mənşəli əhalinin Qarabağa gətirilməsi regionun gələcəyini sual altına qoyur. 30 ilə yağın bir dövrdə beynəlxalq qətnamələr kağız üzərində qalıblar.\nAzərbaycan haqq yolundadır. Ermənistan işğalçıdır, Azərbaycan isə tarixi ədalətin bərpası uğrunda mübarizə aparır. Bütün dünya bilir ki, Qarabağ Azərbaycandır, bu fakt həqiqətdir və xalq bu həqiqət uğrunda mübarizə aparmaq hazırdır.


“Digərlərin də mandatını alıb, həbsxanaya salmaq vaxtıdır” – Reportyor\n“Digərlərin də mandatını alıb, həbsxanaya salmaq vaxtıdır”\nMüasir Müsavat Partiyasının sədri Hafiz Hacıyev borca görə mandatından imtina edən Rafael Cəbrayılovdan danışıb.\nO, Unikal.org-a açıqlamasında R.Cəbrayılovun ünvanına kəskin fikirlər səsləndirib.\nHafiz Hacıyev hesab edib ki, 600 minlik borca görə Milli Məclisinin vəsiqəsini girov qoyub, şəxsi işlərini həll edən deputat Azərbaycan dövlətinə, xalqına xidmət edə bilməz:\n“Mən il yarım bundan əvvəl demişəm ki, Rafael Cəbrayılovun arvadı erməni, özü isə “julikdir”. Daha əvvəl də Rafael Cəbrayılovla bağlı bir xanım şikayət etmişdi. O, tərbiyəsiz, millətini sevməyən, dövlətinə xayənət edən bir adam idi. R.Cəbrayılov onsuz da Oqtay Əsədova 3 milyon verib, özünü deputat seçdirmişdi. Bu cür adamların mənfi əməlləri xalqı qıcıqlandırır və sonda dövləti qınaq obyektinə çevirir. Şəxsən dövlətin başçısı qınaq obyektinə düşür. R.Cəbrayılov kimi deputatlar, nazirlər və digər məmurlar da var. Bu adamların haqqında ölçü götürülməlidir. Biz, Əli Kərimli, Cəmil Həsənli, İsa Qəmbər kimi adamlara fakt verməməliyik. Onların əlinə belə faktlar verəndə ermənilərin maliyyələşdirdiyi kanallarda Azərbaycan dövlətinin əleyhinə od püskürürlər. Bunların hamısına bu pası verən Azərbaycan hakimiyəti daxilində olan yuxarıda sadaladığım kimi, ləyaqətsiz deputatlar, səviyyəsiz nazirlər, komitə və şirkət rəhbərləridir.\nBu cür insanlar Azərbaycan dövlətini qarışdırmaqdan ötəri xaricdən maliyyələşən, ermənilərə işləyən müxalifətə pas verməkdən belə çəkinmirlər.\nMən həmişə hesab edirəm ki, problemimizi öz içimizdə həll etməliyik. Amma bunlar elə edirlər ki, Qərb dövlətləri və beynəlxalq təşkilatlar Azərbaycan dövlətini hər zaman təzyiq altında saxlasın”.\nPartiya sədrinin fikrincə, Rafael Cəbrayılovdan başqa Milli Məclisdə digər deputatlar barədə də ölçü götürülməlidir:\n“Onların da mandatını təcili şəkildə əlindən alıb, həbsxanaya salmaq vaxtıdır. Bunlar heç biri dövləti müdafiə etmir, əksinə zərbə altına salır. Onlar dövlətin hesabına milyardlar yığıb, bu dövlətin qorunması, saxlanmasına xidmət etmirlər. Əksinə, bu cür insanlar dövlətin baş qaxıncına çevrilir. Fikirlərim bu cür şəxslərə qarşı hər zaman kəsin olaraq qalacaq. Düzdür, bu adamlardan məni hədələyir, “səni öldürəcəyik” deyənlər də var. Mən ölməyə hər zaman hazıram, amma fikrimdən də dönən deyiləm. Onlar başa düşməlidir ki, öz qardaşım İlham Əliyevi heç zaman tək qoymayacam”.\nH.Hacıyev həmçinin, təklif edib ki, Azərbaycanda milyonluq mükləri, milyardlarla pulları olan vəzifəli şəxslərlə bağlı monitorinq keçirilsin:\n“Rafael Cəbrayılov deyir ki, 200 mənzili var, satandan sonra borcu qaytaracaq. Hüquq-mühafizə orqanları bunu araşdırsın və açıqlama versinlər ki, R.Cəbrayılov bu 200 evi hansı pulla alıb? Axı, bunun maaşı ən çoxu 3000 min manatdır. Bu pulla bu qədər ev almaq olar? Sonra deyir ki, qardaşım məni aldadıb, İstanbulda evlər tikdirir. Bu da araşdırmalıdır ki, qardaşı hansı pulla İstanbulda evlər tikdirir? Ona görə, təklif edirəm ki, Bakı şəhərində monitorinq keçirək. Görək hansı məmur harada nə tikdirib və dəyəri nə qədərdir! Hansı məmur neçə aravad alıb, nə qədər qız saxlayır. 6-7-8-ci arvadların adına köçürdükləri pulları ortalığa çıxarmaq lazımdır. Bu pulları və milyonluq mükləri onlardan geri almağın zamanıdır. Bunun üçün bir fond yaradıb, bu vəsaiti ora köçürmək lazımdır. Bu vəsaiti isə kasıb insanların sosial durumunun yüksəldilməsinə yönəldilməlidir. Sonra onların cinayət əməlləri barədə ölkə prezidentinin ustolunun üstünə fakt qoymaq lazımdır. Bundan sonra ölkə prezidenti onlar haqqında ciddi ölçü götürəcək və necəki götürür”.\nİlham Əliyev siyahıyaalınmada iştirak etdi\nXocalı soyqırımı ilə bağlı yeni şəkillər yayıldı\nHüseyn Abdullayevə və daha 8 nəfərə hökm oxundu


09:58 08 Avqust 2020\n17:03 27.09.2016 (Yenilənib 18:02 27.09.2016) Qısa URL\nBu mövzuda Moskva-Pekin-Bakı-Kişinyov videokörpüsü keçirilib\nBAKI, 27 sen — Sputnik. 80 mindən artıq xarici tələbə Rusiya universitetlərində təhsil almaq üçün müraciət edib. Bunu "Rusiyanın ən yaxşı universitetləri: özününkünü seç" mövzusunda keçirilən Moskva-Pekin-Bakı-Kişinyov videokörpüsündə "Rossotrudniçestvo" agentliyi rəhbərinin müavini Dmitriy Qujelya bildirib.\nRusiya hər il 15 min xarici tələbəni pulsuz ali təhsil almağa dəvət edir. www.russia.study portalında qeydiyyatdan keçmiş və öz ölkələrində müsabiqə yolu ilə seçilmiş xarici abituriyentlər öz istəklərinə uyğun olaraq 6-ya qədər Rusiya universitetini seçə bilərlər. "Rusiyanın ən yaxşı universitetləri: özününkünü seç" interaktiv resursu isə bu seçimə kömək məqsədilə nəzərdə tutulub.\nD. Qujelyanın sözlərinə görə, xarici tələbələri Rusiyada təhsil almağa cəlb etmək üçün kvota çərçivəsində fəal təşviqat aparılır: "Bu il Rusiya Federasiyasında pulsuz təhsil almaq üçün 179 ölkədən 15 min tələbə gəlib. İki dəfəyə qədər çox xarici tələbə isə ödənişli əsaslarda təhsil alacaq".\nEkspert bildirib ki, bu prosesdə informasiya sistemlərindən fəal istifadə olunur: "Bu il Rusiyada təhsil almaq üçün 80 mindən artıq xarici vətəndaş müraciət edib. Bu, təhsilin keyfiyyətinin yüksək olduğunun və onun dəyərləndirildiyinin göstəricisidir. Tələbə seçimi isə çox şəffaf keçirilir. Bunun üçün müxtəlif ölkələrdə 15-20 insandan ibarət komissiyalar fəaliyyət göstərir".\n"Tələbələrin məlumatlandırılması mühüm məsələlərdən biridir. Məhsulun mahiyyəti ondadır ki, resursların 10-dan artıq dildə təqdim olunması xarici tələbələr üçün lazım olan bütün məlumatları asanlıqla əldə etmələrinə imkan verir. İnternet resurslar onlara universitetlərin istiqamətlərini araşdırmağa və öz ərizələrini təqdim etməyə şərait yaradır", — deyə agentlik nümayəndəsi bildirib.\n"Rossotrudniçestvo"nun Azərbaycan Respublikasındakı nümayəndəliyinin rəhbəri Valentin Denisovun sözlərinə görə isə, yeni portal haqda məlumatlar Azərbaycanda diqqətlə araşdırılıb: "Bu il biz Rusiyaya 200 nəfərə yaxın tələbə göndərmişik. Bundan başqa, yeni layihə haqda Azərbaycanın Təhsil Nazirliyi ilə danışıqlar aparırıq. Azərbaycan dili üçün isə xüsusi təşəkkürümü bildirmək istəyirəm. Bu, Rusiyanın Azərbaycan dilində olan ilk humanitar məhsuludur. Bu, təhsil sahəsində əlaqələrin perspektivlərini göstərir", — deyə o bildirib.\n"Rossotrudniçestvo"nun Çin Xalq Respublikasındakı nümayəndəliyinin rəhbəri Vitor Kokonov isə bildirib ki, Çində Rusiya universitetlərinə maraq artıb: "Bu naviqator 200-dən artıq Rusiya universitetlərinin panoramasını xarici vətəndaşlara təqdim edir. Bir neçə dildə fəaliyyət göstərən informasiya portalı isə onlara seçimlərində kömək edir".\nQeyd edək ki, "Rusiyanın ən yaxşı universitetləri: özününkünü seç" interaktiv resursu "Rossoya seqodnya" BİA-nın "Sosial naviqator" layihəsi çərçivəsində Sputnik informasiya agentliyinin iştirakı və "Rossotrudniçestvo"nun (Müstəqil Dövlətlər Birliyi, xaricdə yaşayan soydaşlar və beynəlxalq humanitar əməkdaşlıq işləri üzrə Federal Agentlik) dəstəyi ilə işlənib hazırlanıb. Resurs xarici vətəndaşlara Rusiya universitetləri barədə 12 dildə məlumatın verilməsini nəzərdə tutur.\n"Rossotrudniçestvo", videokörpü, universitet, Kişinyov, Pekin, Bakı, Moskva, Rusiya\n"BP Azerbaijan" şirkətinin mətbuat xidmətinin rəhbəri Tamam Bayatlı "Rystad Energy"nin analitiki Parul Çopranın BP beynəlxalq neft şirkətləri qrupunun bir sıra ölkələrdən, o cümlədən, Azərbaycan çıxmasının mümkünlüyü barədə dediklərini şərh edib.\n09:30 Hər şey elə də pis deyil - Dünya nəhənginin bizi atıb getmək fikri yoxdur\n09:01 Donald Tramp bunu "TikTok"-dan heç gözləmirdi\n08:14 Rusiyada koronavirus peyvəndlərini ilk kimlərin alacağı açıqlandı


Bilet N: x | Memarlıq Bəşəri Sənətdir\nMemarlıq Bəşəri Sənətdir\nAzərbaycan dilində ilk memarlıq blogu\nƏsas səhifə > Ümumi, Təhlil\t> Bilet N: x\nBilet N: x\nYanvar 21, 2011 Bir şərh yazın Go to comments\nBu yazımın mövzusu biraz fərqli olacaq. Belə ki, bu günlərdə Memarlıq Tarixindən imtahan verdim və mövzular çox maraqlı olduğu üçün mənə düşən sualları və cavablarımı sizinlə bölüşmək istədim. Əvvəlcədən hazırlaşdığım mövzular olsa da məncə hər bir memar tələbə bu mövzulardan az-çox bilməlidir. Üstəgəl iki layihənin şəklini də çəkdim, bilirəm ki müəllimimiz Raya xanım bu cür xırdalıqlara böyük əhəmiyyət verir 😉\n1. 19-20 ci əsr sənaye memarlığı (Bakı)\n2. Le korbuzyenin erkən tikililəri\n3. Sidney teatrı (Utzon)\n4. M. Hüseynovun yaradıcılığı\n5. Bakıda “Alimlər evi”.(M. Hüseynov)\n1. 19-20 ci əsrlərdə Bakıda sənayenin bir çox sahələrində dirçəliş özünü göstərirdi. Təbii ki hər bir dirçəliş, oyanma digər sahələrin də inkşafına yol açır. Məsələn Bakıda neft sənayesinin inkşafı ilə əlaqədar mühəndis avadanlıqları sahəsində, zavod, fabrik, sənaye işçilərinin yaşayış binaları və s. sahələrdə dirçəliş özünü göstərdi. Əsasən dövlət sifarişləri olan belə binaların inşaasına yüksək səviyyəli memarları dəvət edirdilər. Yerli memarlarla yanaşı bəzən xarici memar, mühəndislər də layihələrə cəlb olunurdular. Sənaye tikililəri adətən iriaşırımlı olduğu üçün memarlıqda yeniliklər tətbiq olunur, bu tikililər yeni üsullarla ərsəyə gətirilirdi. Balıqçılıq, toxuculuq, neft, pambıqçılıq və sarə sənaye sahələrinin inkşafı üçün daim paytaxtda və paytaxtdan kənar sənaye binaları tikilirdi.\n2. Le Korbuzye 1887-1965 ci illərdə yaşamış dahi isveçrə əsilli fransız memarıdır. Onun yaradıcılığı hər bir memar üçün məktəb sayılır. Korbuzyenin memarlığa gətirdiyi yeniliklər saysız hesabsızdır. O, müasir memarlığın təməlini qoyanlardandır. Korbuzye yaradıcılığını digər dünya şöhrətli memarlar kimi 2 yerə bölmək olar. Erkən dövr memarlığına xas tikililəri daim yeniliklər axtarışı dövrü kimi də qiymətləndirmək olar. Korbuzye konstruktivizm cərəyanının ən görkəmli nümayəndəsi olmuş və layihələrinin demək olar ki hamısını bu üslübda işləmişdir. Yaradıcılığının erkən dövründə 1914-30 cu illərdə memarın villalar dövrü kimi qiymətləndirmək olar. Həmin ərəfədə memar bir çox villanın müəllifi olmuşdur. Bu villalar, öz material və xarakterinə görə özünəməxsus idi. Memar fasadı konstruktivizmə xas düz, kəskin xətlərlə həll edirdi. Bu dövrdə tək villa layihələri yox həmçinin daha böyük obyektlərin də həllini vermişdi. Həmçinin onun yaradıcılığına kubizm xas idi. Və erkən dövr layihələrini bu üslübda həll edirdi. Öz məşhur 5 prinsipi də konstruktivizm, kubizm, funksionalizmin daha da zəngin formada işlənilməsinə şərair yaradırdı. Korbuzye yaradıcılığının erkən dövründə tikilən layihələrə misal olaraq – Ozenfant studiyası (1922), Veissenhofda villa (1927), Savoy villası (1928-29), Fransada Stein villası (1927) və .-nin adını çəkmək olar.\n3. Sidneyin simvolu olan Sidney Operası həm də dünya şöhrətli memarlıq nümunəsidir. Layihənin memarı dünya şöhrətli Jorn Utzon-dur. Bina 1973-ci ildə istifadəyə verilib. Layihə dənizin sahilində yerləşir və bir çox rakusdan öz gözəlliyi ilə insanı valeh edir. Təsadüfi deyil ki memar bu layihəyə görə bir çox mükafatlarla təltif olunub. Kompleksə 5 teatr salonu, 4 restoran, və bir çox mağazanı özündə birləşdirən kiçik ticarət mərkəzi daxildir. Bina, balıqqulağına bənzər formada layihələndirilmişdir. Bu tikili həm xaricdən həm də dxildən mükəmməl memarlıq bacarığı ilə həll olunub. Yerləşdiyi yerdə 2000 kv.m-i əhatə edir. Layihədə funksionalizm və High-Tech üslubuna xas cizgilər var.\n4. Azərbaycanın fəxri olan Mikayıl Hüseynov 1905-ci ilə anadan olmurşdur. Hüseynov tək memar yox həm də memarlıq tarixçisi idi. Təsadüfi deyil ki onun yaradıcılığı sanki bütöv Azərbaycan memarlığını özündə əks etdirir. Memar tarixi Azərbaycan memarlıq nümunələrini yeni, özünə məxsus tərzdə öz layihələrində ifadə edirdi. Onun layihələri öz dinamikası, ritmləri, işıq-kölgəsi ilə digər bütün Azərbaycan memarlarından fərqlənir. Memar tək Azərbaycanda yox həm də ölkə hüdudlarından kənarda da bir çox obyektləri layihələndirmişdir. Göstərdiyi xidmətlərə görə bir çox mükafatla təltif olunub. Milli Elmlər Akademiyasının akademiki (1945), Sosialist Əmək Qəhrəmanı (1945), SSRİ xalq memarı (1970). Layihələri içərisində – Elmlər akademiyasının binası, Musuqi akademiyası, Rəssamlıq ittifaqı, Bakıda çoxsaylı yaşayış evləri və s.-dir. Bütün layihələrinə millik, yüksək zövq, şərq-qərb memarlıq ənənələirnin sintezi xasdır. Bir çox layihələriməsələn, Nizami kinoteatrı, Axundov adına milli kitabxana maksimalizm üslubundadır. Bağ evlərinin, yaşayış binalarının, ictimai binaların, otellərin, idman komplekslərinin, muzeylərin müəllifi olub.\n5. M. Hüseynovun ən məşhur layihələrindən biri də Bakıda “Alimlər Evi” layihəsidir. Memar bu layihəni dostu Sadıq Dadaşovla birgə müharibədən qabaq layihələndirib. Bina müharibədən sonra tikilib sakinlər isə 50-51 –ci ildən həmin binaya köçməyə başlayıblar. Bəhram Gurun heykəli olan hovuz da ansablın tərkib hissəsidir. Dənizə gözəl mənzərə açılır. Binanın kompazisiyasında memar milli azərbaycan musiqisinin ritmlərindən istifadə etmişdir. Eyni zamanda qərb memarlığına xas xizgilərə də rast gəlmək olar.\nQEYD 1: Yeri gəlmişkən bu imtahandan 10 aldım 🙂\nQEYD 2: Biletin nömrəsini qeyd etməməyimin səbəbi isə gələn illərdə saxtakarlığın qarşısını almaq məqsədilədir 😀\nŞərhlər (5)\tTrackbacks (0)\tBir şərh yazın Geri İzləmə\nYanvar 21, 2011 tarixində, saat 4:26 axşam\ncox gozel Urfan,Seni tebrik edirem!\nYanvar 22, 2011 tarixində, saat 5:21 səhər\nÇox sağ ol 🙂\nYanvar 28, 2011 tarixində, saat 7:59 səhər\ncox gözəl.layihə işlərinidə (kurs işlərini) də yerləşdirsən maraqlı olar.\nYanvar 28, 2011 tarixində, saat 8:17 səhər\nÇox sağ ol, Ceyhun. Bu barədə fikirləşirəm.. Ola bilsin gələn yazılarımdan biri keçən smestr layihəmin izahatı olsun.\nFevral 24, 2011 tarixində, saat 7:16 səhər\nehsen heveskar memarlara…\nBiliksiz Sifarişçi Eyvanlar\nYeni ünvana köçdük


“Təmiz Şəhər” 20 yanvar şəhidlərini anıb - FOTO\n[ 20 Yanvar 2015 15:06 ]\nBakı. Aynur Əliyeva - APA-Economics. “Təmiz Şəhər” ASC-də 20 Yanvar faciəsi ilə bağlı tədbir keçirilib.\nASC-nin Mətbuat xidmətindən “APA-Economics”ə verilən məlumata görə, xüsusi qonaqların, rəhbərliyin, şöbə müdirlərinin iştirakı ilə Bərk Məişət Tullantılarının Yandırılması Zavodunda baş tutan tədbirdə 1990-cı ildə baş vermiş qanlı hadisənin şəhidləri anılıb.\nŞəhidlərin xatirəsinə 1 dəqiqəlik sükutla başlayan tədbirin ilk nitqini ASC-in İdarə Heyətinin sədri Zakir İbrahimov edib. O, 25 illik yaranın unudulmadığını, hər zaman xalqımız tərəfindən fəxrlə xatırlanacağını vurğulayıb. Z. İbrahimov deyib ki, 1990-cı ilin yanvarında baş verən hadisələr Azərbaycan tarixində dönüş nöqtəsinə çevrilib və xalqın öz azadlığı, müstəqilliyi, toxunulmazlığı uğrunda apardığı mübarizənin simvolu halına gəlib.\nSədr bu qanlı hadisəyə ilk dəfə ümummilli lider Heydər Əliyevin öz münasibətini bildirdiyini xatırladıb. Z. İbrahimov diqqətə çatdırıb ki, ümummilli lider 21 yanvar 1990-cı il tarixdə faciə ilə əlaqədar Azərbaycanın Moskvadakı daimi nümayəndəliyində keçirilən yığıncaqda çıxış edərək bu hadisəni törədən şəxsləri kəskin şəkildə tənqid edib. Heydər Əliyev bu hadisəni hüquqa, demokratiyaya yad, humanizmə və ölkədə elan olunmuş hüquqi dövlət quruculuğu prinsiplərinə zidd hesab etdiyini bildirib.\nİdarə Heyətinin sədri bildirib ki, ölkə prezidenti cənab İlham Əliyevin hər il olduğu kimi bu il də imzaladığı 20 Yanvar faciəsinin ildönümünün keçirilməsinə dair tədbirlər planı haqqında sərəncamı bu qürurlu tarixin unudulmamasına, gənc nəsillərə öyrədilməsinə müstəsna təsir edir.\nTədbirdə iştirak edən “20 Yanvar Cəmiyyəti”nin nümayəndəsi Gülağa Şərifzadə “Təmiz Şəhər” ASC-in bu cür tədbir keçirməsini yüksək qiymətləndirib. 20 yanvarda baş vermiş hadisələrlə bağlı iştirakçılara ətraflı məlumat verən G. Şərifzadə 137 şəhid və 744 yaralının hər birinin Azərbaycan tarixinin müasir qəhrəmanları olduqlarını diqqətə çatdırıb.\n“Təmiz Şəhər” əməkdaşları da söz alaraq faciə barədə gördükləri və bildikləri məlumatları bölüşüb.\nTəmiz Şəhər 20 yanvar şəhidlərini anıb FOTO


“AQS dental center” tövsiyə edir: UŞAQLARDA DİŞ QORXUSUNA SON! | SUMQAYITXEBER.COM\nSUMQAYITXEBER.COM > SAĞLAMLIQ > “AQS dental center” tövsiyə edir: UŞAQLARDA DİŞ QORXUSUNA SON!\n“AQS dental center” tövsiyə edir: UŞAQLARDA DİŞ QORXUSUNA SON!\nMüəllif: sumqayitxeber.com • Tarix: 5 Sentyabr 2017 • Baxış sayı: 1,377 dəfə • Şərh yoxdur\nBütün dünyada uşaqların ağız ve diş sağlığına çox önəm verilsə də, Azerbaycanda lazımi diqqət tam gösterilmir. Xüsusilə süd dişlərinin önəmliliyini bəzi valideynlər dərk etmir, süd dişlerinə dəyişəcək gözü ile baxılır ve problemlər göz ardı edilir. Ancaq bu yaşlarda yaşanan narahatçılıqlar irəlidə çox ciddi problemlərə səbəb ola bilər. Uşaqlarda sağlıqlı ağız boşluğuna sahib ola bilmələri üçün hər 3 aydan bir həkim kontroluna gətirilməlidir. Lakin böyüklər qədər uşaqların da stomotoloji kürsüyə oturma məsəlesində qorxuları olur. Qorxularını yenmək, diş müalicəsini daha maraqlı hala getirmək üçün “AQS dental center”də ferqli yöntəmlər istifadə edilir.\nMəsələn, ılk öncə uşaqların sevdikləri cizgi filmləri təklif olunur.Geniş istifadə edilən üsullardan biri kiçik yaşlı uşaqlarda süd dişlərinin rəngli plomblarla plomblanmasıdır.Uşaqlara ağ yerinə, istedikləri başqa bir rəngi məsələn, qızlar daha çox çəhrayı, narıncı, sarı,oğlanlar isə mavi,yaşıl rəngləri seçirlər və həkimlərdə də onların süd dişlerini o renglə plomblayır. Beleliklə uşaq kürsüdə daha rahat oturur ve böyük həyecanla işin bitmesini gözləyir.\n“AQS dentel center”də, uşaqlar diş qorxusuna çox rahatlıqla qalib gəlir. Bu cur problemleri olan valideyinlerimize tövsiyemiz “AQS dental center”ə muraciyyet etmək və fərqi öz gözleri ilə görmələrini istəyirik.


Bakı Dövlət Universiteti İdman Akademiyasına qarşı\nFevralın 22-dən start götürən ali və orta ixtisas təhsili müəssisələrinin tələbələri arasında futbol üzrə VII Respublika çempionatının yarımfinal mərhələsi aprelin 13-də baş tutub. Yarımfinal oyununda Azərbaycan Dövlət Bədən Tərbiyəsi və İdman Akademiyası ilə Azərbaycan Texniki Universitetinin, Bakı Dövlət Universiteti ilə Azərbaycan Memarlıq və İnşaat Universitetinin komandaları qarşılaşıb.\nFinal oyunu uğrunda mübarizədə Bakı Dövlət Universiteti və Azərbaycan Dövlət Bədən Tərbiyəsi və İdman Akademiyasının komandaları fərqləniblər. Bu komandalar aprelin 29-da Bayıl Arena stadionunda birincilik uğrunda mübarizə aparacaqlar. Həmin gün Azərbaycan Texniki Universitetinin və Azərbaycan Memarlıq və İnşaat Universitetinin komandaları isə III yer uğrunda meydançaya çıxacaqlar.\nXatırladaq ki, çempionat Azərbaycan Tələbə Futbol Federasiyası İctimai Birliyinin (ATFF) 2016-2020-ci illər üzrə fəaliyyət planına əsasən, ATFF və Azərbaycan Futbol Federasiyası Assosiasiyasının təşkilatçılığı, Təhsil Nazirliyi, Gənclər və İdman Nazirliyi, Azərbaycan Sahə Futbol Federasiyasının dəstəyi ilə keçirilir.\nFİFA-nın mövcud qaydaları əsasında keçirilən oyunlar AFFA-nın Hakimlər Komitəsinin təsdiq etdiyi hakimlər heyəti tərəfindən idarə olunur.\nÇempionatda I, II və III yerləri tutan komandalar diplom, kubok, medal və qiymətli hədiyyələrlə mükafatlandırılacaq. Həmçinin təsis edilmiş 5 nominasiya üzrə seçiləcək tələbə futbolçular xüsusi mükafatlarla təltif olunacaq.


Azərbaycan və Türkiyə ortaq investisiyalı 4 müəssisə yaradır » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\nAzərbaycan və Türkiyə ortaq investisiyalı 4 müəssisə yaradır\n“Bu ilin fevralın 18-də Ankarada Azərbaycanın Baş naziri Əli Əsədovun və Türkiyənin vitse-prezidenti Fuat Oktayın rəhbərliyi ilə Türkiyə-Azərbaycan biznes forumu keçirilib. Biznes forum çərçivəsində “Bakı Tekstil Fabriki” MMC ilə “Bakü Örme Kumaş Sanaye Ve Ticaret LTD” şirkəti, “Bakı Tekstil Fabriki” MMC-nin törəmə müəsisəsi olan “Beteks” şirkəti ilə Türkiyənin “Koçaklar Tekstil” müəssisəsi arasında müqavilə imzalanıb”.\nİndex.az xəbər verir ki, bunu “Report”a “Bakı Tekstil Fabriki” MMC-nin direktoru Səkinə Babayeva bildirib.\nOnun sözlərə görə, həmin müqavilərə görə, Azərbaycanla Türkiyə arasında 4 müəssisə açılacaq: “Bu müəssisələrdə 720-ə yaxın insan iş yerləri ilə təmin ediləcək. Müəssisələr Sumqayıt Kimya-Sənayə Parkında yaradılacaq. Layihələrin ümumi investisiya dəyəri 15 milyon ABŞ dolları təşkil edir. Hər iki ölkənin şirkətləri investisiya qoyuluşunda bərabər paya sahibdirlər. Müəssisələrdən ikisi yaxın 6 ayda tikiləcək, digər 2 müəssisənin tikintisi isə növbəti ilə planlaşdırılır”.\nBununla yanaşı, S.Babayeva forum çərçivəsində Azərbaycanda Qadın Sahibkarlığının İnkişafı Assosiasiyasının İdarə Heyətinin sədri olaraq Türkiyənin Beynəlxalq Sərmayə və Biznes Konfederasiya ilə birgə sənəd imzaladı: "Bu, iki təşkilat arasında atılan ilk əməkdaşlıq addımıdır. Türkiyənin Beynəlxalq Sərmayə və Biznes Konfederasiyasının 167 ölkədə nümayəndələri var, konfederasiya xarici dövlətlərdə qadınlarımızın istehsal etdiyi məhsulların satışına dəstək olacaq”, -S.Babayeva əlavə edib.


Bir körpənin həyatı sizlərin əlindədir-FOTO » Kanal14.az\n6-02-2020, 17:34 52 dəfə baxılıb\nDəyərli izləyicilərimiz,bu gün həyatda qalması üçün mübarizə aparan 6 aylıq balaca Sofiya balamızın müalicə və müainəsinə böyük məbləğdə vəsait lazımdır. Həkimlərin bildirdiyinə görə balaca Sofiya vaxtında əməliyyat olunmasa həyatda qalması sual altındadır.\nTəbii ki,uzun müddət balaca Sofiyanın müalicəsi üçün imkanları daxilində böyük vəsait xərcləyən valideyinlər,bundan sonra lazımı qədər vəsaitin əldə edə bilmədikləri üçün çarəsiz durumda qalıblar. Hər kəsə məlumdur ki,Azərbaycan xalqının xeyir sevər qeyrətli oğlanları və qızları kasıba,fəqirə və imkansız ailələrə öz köməklərini əsirgəməyiblər.\nMəhz elə bu baxımdan hesab edirik ki,həyata yeni qədəm qoymaq istəyən gül balamız Sofiyanın,əməliyyatı üçün qeyrətli oğullarımızın və qızlarımızın imkanları daxilində bacardıqları köməkliyi göstərəcəklər.\nBir insanın həyatda qalması siz xeyir sevər insanların əlindədir..!! Unutmayaq ki,uca Allah hər bir kəsin xeyir və şər əməlinə şahiddir..!!\n“Aya Sofiya” çökə bilər - Altında çatlar əmələ gəlib


Ailələri sayt rəhbərləri dağıdır? –\n20 Aprel 2017 15:42\nƏgər boşanan ailə varsa, boşanacaqlarsa, media nə qədər yazsa da, xeyri yoxdur.\nTeleqraf.com xəbər verir ki, bu fikirləri ailələrin dağılmasında saytların rolu ilə bağlı danışarkən Modern.az saytının baş redaktoru Elşad Eyvazlı deyib. Sayt rəhbəri mətbuatın mənfi rolunu danmadığını bildirib:\n“Düzdür, bəzi saytlar var ki, ağıllarına gələni yazırlar. Amma bunu bütün saytlara şamil etmək olmaz. Əgər boşanan ailə varsa, boşanacaqlarsa, media nə qədər yazsa da, boşanma pis şeydir, onlar yenə də boşanacaq. Məsələnin başqa tərəfi var. Təbii ki, maarifləndirməkdə, ictimai rəydə medianın rolu hər zaman böyük olub. Təəssüf, bizdəki media daha çox peşəkarlardan deyil, təsadüfi adamlardan ibarətdir. Bu da ciddi problemlər yaradır. “Boşanmaların artmasına media oqranları güclü təsir edir”, – deyən ekspertdən soruşmaq lazımdır ki, nə zaman təşəbbüs göstərdilər, bir toplantı keçirək media əməkdaşları ilə, müzakirə edək, görək, ümumiyyətlə, ailə dəyərləri nədir? Ailə dəyərləri deyəndə nələr nəzərdə tutulur? Ümumiyyətlə, belə bir tendensiya var – hansı sahədə bir problem yaranırsa, atırlar medianın üstünə. Bəli, mediada yalan məlumat yayanlar, rekertlik edənlərin olduğunu biz də bilirik. Onlar da qanunvericiliklə tənzimlənməlidir”.\nAzvision.az saytının baş redaktoru Vüsal Məmmədov isə suala sualla cavab verib:\n"Əxlaqsızlıq nə deməkdir? Boşanmaların səbəbi heç bir halda mücərrəd əxlaqsızlıq deyil. Boşanmaların səbəbi odur ki, iki insan bir ailə formatında yaşamaq üçün uyğun profillərə malik deyillər. Onların ümumi hədəfləri, həyata ümumi baxışları, ümumi ideyaları yoxdur. Əxlaqın və ya əxlaqsızlığın bura nə dəxli var? Əxlaqsızlıq deyəndə nə nəzərdə tutulur? Ərin, ya arvadın üçüncü bir şəxs ilə intim münasibəti? Demək ki, adamın buna ya psixoloji, ya da fizioloji ehtiyacı var və ehtiyacını ödəmək istəyib. Seks - əxlaqsızlıq deyil. Bunu anlamaq lazımdır. Seks - psixoloji və ya fizioloji ehtiyacdır. İnsan o ehtiyacını ödəməlidir. Əgər öz ailəsi çərçivəsində ödəyə bilmirsə, bunu əxlaqsızlıq kimi qələmə vermək yox, ciddi təhlil eləmək lazımdır. Xarici mediada nizamsız seksual əlaqələri ifadə etmək üçün "promiskuitet" terminindən istifadə edilir. Heç bir halda "əxlaqsızlıq" adlandırılmır. Əxlaqsızlıq – başqasına böhtan atmaqdır, yalan danışmaqdır, insanların haqqını kəsmək, oğurluq etmək və sair bu cür əməllərdir... İnsanın şəxsi münasibətlərini necə həll etməsi heç bir halda əxlaqsızlıq sayıla bilməz. Onun həyatıdır, onun dünyasıdır, özü bilər. Mən bu məsələdə ümumiyyətlə, heç kimi ittiham etməyin tərəfdarı deyiləm. Biz kimik axı, kimisə də ittiham edək? Yəni boşanmalar – ictimai-iqtisadi-sosial kökləri olan problemdir. Onun səbəbini hansısa saytlarda olan başlıqlarda axtarmaq düzgün yanaşma deyil”.\nReport.az-ın baş redaktoru bu məsələdə Murad Əliyev də mətbuatın müəyyən rol oynadığını qeyd edib:\n“Düzdür, media bir az təbliğat xarakteri daşıyır. Boşanmalar sırf media ilə yox, sosial şəbəkələrlə, Feysbukun, Votsapın inkişaf etməsi ilə bağlı ola bilər. Amma sırf medianı günahlandırmaq düzgün deyil. Yəni boşanlamara səbəb nə olur? Bir və ya digər şəxsin kənar şəxslərlə tanışlıqları zamanı olur. Bu da sosial şəbəkələrdə baş verir. Amma kifayət qədər ciddi saytlar, media qrumları var ki, onların heç birində insanı boşanmaya təhrik edəcək başlıqlar olmur. Hansı saytlar ki, ağızlarına gələni yazırlar, onları ciddi qəbul etmirəm”.\nPublika.az saytının baş redaktoru Elçin Əlibəyli TV-ləri xüsusi olaraq qinayıb:\n“Əslində boşanmaların, ailə münasibətlərinin dağılmasında səbəkarlardan biri də mediadır. Amma bu, sayt başlıqları deyil. Sayt başlıqları heç vaxt əxlaqsızlığı təbliğ etmir. Sovet dövründə də ailə dağılırdı. Məsələnin kökündə o durur ki, sovet vaxtı orta məktəblərdə ailə dərsliyi deyilən dərs keçirilirdi. Hələ orta məktəbdən uşaqları ailəyə hazırlayırdılar. Amma indi başımız o qədər testə qarışıb ki, bir də ayılıb görürük evlənmək yaşımızdır. Heç nəyi götür-qoy etmədən evlənirik. Sonra da başa düşürük ki, başqa adamlarıq. Amma sayt başlığının və ya orda gedən bir xəbərin ailə dağıdacağına inanmaq gülməlidir. Burda daha güclü təsirə malik olan televiziyadır və televiziyada yayımlanan seriallardır. Çünki onlar gündəlik izlənilir, ailə üzvünə çevrilir. Artıq insan özünü qəhrəmana oxşatmağa başlayır. Mən də daxil olmaqla, bir çox TV tədqiqatçıları hələ 15-20 il əvvəl həyəcan siqnalı verirdik ki, Latın Amerikasında istehsal olunan filmlər qadağan olunmalıdır. Nail olduq da. Amma təəssüf, yerli istehsal seriallarımız da ailə insitutunun möhkəmlənməsinə xidmət etmir. Serial özü özlüyündə ortaya bir ailə modeli qoymalıdır. Bu modelin qoyulmaması ideoloji boşluğun olmasıdır. Ailə, Qadın və Uşaq Problemləri üzrə Dövlət Komitəsi, Gənclər və İdman Nazirliyi və digər qurumlar, ailə dəyərlərini aşılayan bədii filmlərin, cizgi filmlərinin ekranlaşdırılmasını təmin etməlidir. Amma dövlət qurumları bunları etmir. Buna görə də gəlib sayt başlıqlarında günah axtarmaq ən sonuncu işdir. Əgər ailədə ər arvadını baltalıyıbsa, necə yazaq? Yazaq ki, kəsici alət ilə ona xəsarət yetirməyə cəhd edib? Bu, düzgün deyil. Biz həmin ekspertə sual verək ki, saytlar kommersiya qurumudur və İP üçün çalışırlar, elə başlıqlar verirlər. Tamam. Bəs Dövlət Televiziyası və ya dövlət saytları? Onlar ki dövlət büdcəsindən maliyyələşir. Amma yaxşı nümunələri təbliğ etmir. Niyə bir çoxuşaqlı ailəni göstərmir? Demir ki, bax, bu cür etmək lazımdır. Azərbaycan Televiziyasına dövlət büdcəsindən ildə 50 milyondan çox pul ayrılır. O pula neçə ailə insitutun təbliğ edən film, serial çəkmək olar. Amma hanı? Futbol yarışmasından başqa heç nə yayımlamır. Çünki futbolda pul var”.\nQeyd edək ki, ailə məsələləri üzrə ekspert Təvəkkül Əliyev dünən Axar.az saytına müsahibəsində boşanmalar haqda danışarkən medianı ciddi ittiham edib.


Komitə rəsmisi Fethullah Gülen-in kitablarından danışdı\n2022, 01 İyul, Cümə, Bakı vaxtı 19:01\n«Azərbaycanda «qadağan edilən» yox, «gətirilməsi məqsədəuyğun olmayan» dini ədəbiyyat terminindən istifadə edilir. Dini əsərlərə də bu baxımdan rəy verilir».\nBunu «Turan» İnformasiya Agentliyinə Dini Qurumlarla İş üzrə Dövlət Komitəsinin Dinşünaslıq şöbəsinin müdiri Nahid Məmmədov bildirib.\nN.Məmmədovun deməsinə görə, hələ 2009-cu ildə qanunvericilikdə edilmiş dəyişiklikdən öncə «Hizmet» hərəkatının rəhbəri Fethullah Gülen-in əsərlərinin ölkəyə daxil olması məqsədəuyğun sayılmayıb: «Ölkənin giriş sistemlərində dini ədəbiyyatlar qeydə alındıqda, ona rəy verilməsi üçün komitəyə göndərilir. Komitə də uyğunsuzluq və ya uyğunluq barədə rəy verir. Həm də ölkəyə idxalı məqsədəuyğun olmayan ədəbiyyatlarla bağlı siyahı var. Həmin siyahıda olan əsərlərin ölkəyə daxil olması məqsədəuyğun deyil. Uzun illərdir ki, Fethullah Gülen-in dinlə bağlı əsərlərinin Azərbaycana idxalına icazə verilmir».\nBuna da bax-'FETÖ-çuların Azərbaycandakı tərəfdarlarının hamısı üzə çıxarılacaq’\nN.Məmmədovun deməsinə görə, dini düşmənçilik, nifrət, öz üstünlüyünü göstərmək kimi məzmunlu dini ədəbiyyatların gətirilməsi düzgün sayılmır: «Belə əsərlərdə «Gülen» camaatının üstünlüyü təbliğ edilir. Bu səbəbdən belə əsərlərin ölkəyə idxalı məqsədəuyğun sayılmır».\nFetlullah Gülen-in Azərbaycan bağları...\nHazırda ABŞ-da yaşayan Fethullah Gülen iyulun 15-də Türkiyədə baş verən dövlət çevrilişinə cəhdi himayə etməkdə günahlandırılır.\nTürkiyədə onun tərəfdarları kütləvi şəkildə həbs edilir, işdən çıxarılır. Son günlər «Hizmet» hərəkatı ilə bağlı Azərbaycanda da həbslər başlayıb. Ancaq tutulanlar dünyəvi mövqeyi ilə seçilən müxalif partiyanın fəallarıdır. Elə avqustun 20-də «Azadlıq» qəzetinin yayım işləri üzrə direktoru, AXCP sədrinin köməkçisi Faiq Əmirli də saxlanıb. Avqustun 22-si Nəsimi Rayon Məhkəməsində o, milli, irqi, dini düşmənçilik salmaqda, dini məzhəbləri yaymaq və dini ayinlərin icrası adı altında ictimai asayişi pozmaqda günahlandırılaraq, 3 ay həbs edilib. İstintaq onu «Hizmet» hərəkatının imamı olmaqda ittiham edir. Polisin iddialarına görə, onun maşınından Fethullah Gülen-in kitabları tapılıb. Hərçənd o və bəzi şahidlər bunu böhtan sayır.\nBuna da bax-Rafiq Əliyev: 'Gülençilərdən çox, turizmin ərəbləşməsindən narahatam'\nAncaq ölkə mətbuatı yazır ki, son vaxtlara qədər Azərbaycanda Fethullah Gülen-in kitablarına heç bir məhdudiyyət olmayıb. Hətta hazırda mühacirətdə olan «Azadlıq» qəzetinin baş redaktoru Qənimət Zahidin bildirməsinə görə, yaxın günlərə kimi Fethullah Gülen-in kitablarına Axundov adına Mərkəzi Kitabxanada belə rast gəlmək mümkün idi. Üstəlik, mətbuat yazır ki, bu illər ərzində Fethullah Gülen-in kitablarına Azərbaycanda hakimiyyətdə təmsil edilən və ya hakimiyyəti müdafiə edən bir sıra önəmli simalar ön söz yazıblar.\nGilas bağlarının sahibləri: qiymətləri qaldıran biz deyilik


TABATA PROQRAMI - FITNESS - SPA - DAILYBEAUTY - GöZƏLLIK AUTHORITY - SPA - 2019\nYeni bir məşq üçün bazarda olursanız, Tabata məşqini sınamaq isteyebilirsiniz (kimi narahat olmağımız üçün bir başqa məşqə ehtiyacımız var!). Yüksək sıxlıqlı interval təlim (HIIT) kateqoriyasına düşən bir məşhur ünsiyyət, Yaponiyadan dolan tez və effektiv bir məşq, çoxları tərəfindən bir çoxları tərəfindən etdikləri ən çətin biri olmaq üçün deyilir, sadəcə, Bütün zamanların qısa müddətləri üçün.\nSizi də bəyənirsiniz: Fat-Busting Workout 4 həftəlik sığınacaq verir\nHIIT-in hər hansı bir növü kimi, Nyu-York məşqçisi Terrence Uolkot, bir iş setini maksimum qabiliyyətinizə uyğun bir istirahət komplekti və bir əvvəlki set kimi sıxlıqla işıq dəsti ilə başa çatdırmaq üçün hazırladıqları bir işi tamamlamağı planlaşdırır.\nNew York məşqçisi Trevor Swaine, bədəndəki yaxın müvəffəqiyyət nöqtəsinə basmaqla və yalnız bərpa üçün saniyə vermək kimi təsvir edir. "Tabata məşğələsi ilə yorğunluq və tükənməzlik hiss edə bilərsiniz, amma eyni zamanda məşq sonunda endorfinlərin böyük bir sərbəst buraxılması da var". Və nəticələr baxımından metabolizmin yüksək səviyyədə başladığını gözləmək olar dişli (yalnız gündüz və ya məşq zamanı deyil, növbəti gün də) və zehni və fiziki yaylaları sındırmaq.\nBəs niyə Yer üzündə hər kəs özünü buna tabe qoyacaq? Walcott deyir ki, "bu, aerobik və anaerobik olaraq sizi narahat edir, yəni kardiyo edir və əzələlərin böyüməsini təşviq edir". "Normal aerobik məşqdən fərqli olaraq, ürək səviyyəsini maksimum səviyyəyə qaldıra bilərsiniz. Gücünüzü və metabolizmin daha yüksək səviyyəsini artırmaq mümkün olacaq, yəni uzun müddət ərzində daha çox yağ yandırırsınız ". Hər bir məşq sessiyaya, ya da Tabatas'a, ortalama olaraq təxminən dörd dəqiqə. Bunu etmək üçün lazım olan hər şey bir məşq seçin (çalışır, döyüş halatları, jumping, squats, burpees, və s.) Və 20 saniyə tam güc və sonra 10 saniyə istirahət. Sonra dörd dəqiqə düz və yaxud yeddi və ya səkkiz raundu təkrarlayın. Swaine deyir: "Bu, digər məşqlərdən fərqlənir, çünki reps və ya çəki miqdarını yoxlamaq əvəzinə müəyyən bir məbləğdə istirahət üçün müəyyən bir vaxt hazırlamaqdır".\nAmma burada tutmaq olar: Əgər fiziki olaraq özünüzü maksimuma itirmirsinizsə, faydaları biçməyəcəksiniz. Şiddət buradadır. Swaine deyir: "Əgər özünüzü itirmirsinizsə, artan metabolizmə və kalorilərin yanma vəziyyətinə düşməyəcəksiniz.\nBir Tabata məşq etməyi seçdiyinizə görə, bütün digər məşqlərinizi bağlamaq lazımdır. "Tabata məşq proqramınıza əlavə etmək üçün böyük bir vasitədir, ancaq ənənəvi güc təlimini əvəz etməməlidir", - deyə Walcott deyir. "Əgər həftədə üç-dörd dəfə işləyərsənsə, mən həftə sonuna qədər bir Tabata məşqini birləşdirəcəyəm. Tabatalar da müntəzəm olaraq təlimlər keçirildikdə və bir zamanlar ağırlaşdıqda da böyükdür. Lakin, özünüzü yalnız Tabata stilini uzun müddət ərzində yetişdirmək üçün özünüzə xidmət edərdiniz. "\nCopyright 2019 \_ ar.womanfitness.info \_ Yağların bir insan miqdarını yandırdığı Tez və Effektiv Proqram


Bakida avtomobili hansı ustaya həvalə etməli? - VİDEO\n9 İyul 2017 20:14\nAzərbaycanda peşə təhsili alan avtomobil ustasını tapmaq sözün əsl mənasında müşkülə çevrilib. Maraqlısı isə odur ki, heç sürücülər də ustanın təhsilinin olub -omaması ilə maraqlanmırlar. Baxmayaraq ki, bəzən ustalar onları əlavə xərcə salır. Bu gün əməkdaşlarımız bu mövzunu araşdırıb və peşə təhsili alan ustaların almayanlarla fərqini ortaya çıxarmağa çalışıb.\nMilli.Az xezerxeber.az-a istinadən bildirir ki, əksər avtomobil sahibləri də elə bu sürücülər kimi edir. Yəni avtomobillərini düzəldən şəxslərin peşə diplomlarının olub-olmaması ilə maraqlanmırlar. Bu isə bəzi hallarda onları əlavə maddi ziyana salır.\nÇəkiliş zamanı da bir neçə ustanın peşə diplomlarının olmadığı məlum oldu.\nBu sahə üzrə təhsil alan usta Əli Abdullayev isə deyir ki, peşə təhsili almaq çox vacibdir. Çünki aldığı təhsil onun işinə yarayır. Baxmayaraq ki, ona müracət edən sürücülərin əksəriyyəti diplomun olub-olmaması ilə maraqlanmır.\nOdur ki, siz də əlavə xərcə düşmək istəmirsinizsə, avtomobilinizi peşə təhsili alan ustalara həvalə etməyiniz daha məsləhətlidir.\nMubariz · 9 İyul 2017 22:0300\nPeşə təhsili o demək deyilki o şəxsin hər şeydən başı çıxır. Indi o qədər adı məktəbdə olub özü orda burda fəhlə işləyən var ki. Diplom olmaq heçdə mütəxəsis olmaq deyil.\nBNäzärli · 9 İyul 2017 22:1400\nTäbii.Sänätkara .Yaxşı iş praktikası olan ,äl qabiliyäti olan peşäkar super usdalara.\n07:41 10 665 "Anamın hiyləsini anladım, Allaha yalvarıram ki..." - Kamilə Babayeva HƏR ŞEYİ ETİRAF ETDİ - FOTO\n11:01 10 092 Müşfiq Vasifə “Matışka” dedi - Efirdə biabırçılıq\n00:01 9 900 Günün qoroskopu: diqqətli olun, xırdalıq və təfərrüatlara fikir verin\n21 Aprel 20:51 8 212 Abid Şərifov vəzifəsiz qalmasından danışdı\n09:46 7 700 Ermənistanın baş naziri istefa şərtlərini açıqlayıb\n11:31 7 591 Əməkdar artist: “Kişilər yazırlar ki, kök olanda..." -\n21 Aprel 09:35 24 049 Azərbaycanlı aparıcının illər öncə yarıçılpaq qızlarla görüntüsü üzə çıxdı - FOTO


Ağlamaqdan gözləri tutulan Xocalı şahidi - VİDEO - Azinforum.az İnformasiya Portalı\nAna səhifə / Şou Biznes / Ağlamaqdan gözləri tutulan Xocalı şahidi – VİDEO\nAğlamaqdan gözləri tutulan Xocalı şahidi – VİDEO\nGülnaz Çıldırlı (Xocalı sakini): “Dəhşətli gecənin səhəri getdilər ki, görsünlər kim sağ qalıb”.\nLətifə Şabanova (Xocalı sakini): “Getdik Ağdama, eşitdik ki, griovları çıxarırlar. Xalamqızının həyat yoldaşı da girovlardan biri idi. Getdik onu qarşılamağa, çox pis vəziyyətdə idi. Üst-başı qan idi, dişləri tökülmüşdü, döyülmüşdü”.\nKətan Ələkbərova (Xocalı sakini): “Torpaqlarımız geri qaytarılsın. Xocalıya piyada gedəcəm, orada qurban kəsəcəm. O əyri yolları piyada gedib Xocalıya çıxacam”.\nÖncəki 2-3 sakinin borcuna görə 500 ailənin suyu verilmir\nNövbəti “Ermənistan peşman olacaq” – Əli Əhmədov


Cavanşir Feyziyev - Şəki Ensiklopediyası\nAydinsalis (Müzakirə | töhfələr) tərəfindən edilmiş 13:50, 1 sentyabr 2021 tarixli dəyişiklik\nFeyziyev Cavanşir Əyyub oğlu\n12 iyul 1963 (1963-07-12) (58 yaş)\nBöyük Dəhnə, Vartaşen rayonu, Azərbaycan SSR, SSRİ\nfəlsəfə üzrə fəlsəfə doktoru\nAzərbaycan Pedaqoji Xarici Dillər İnstitutu, tərcümə fakültəsi (1986–1991)\nƏyyub Bəşir oğlu Feyziyev\n(saytın arxiv versiyası)\nCavanşir Feyziyev — tanınmış xeyriyyəçi və Azərbaycan Respublikası Milli Məclisinin deputatı.\n1.2.1 Milli Məclisdə\n1.3 İctimai aktivliyi\n1.4 Elmi fəaliyyəti\n1.5 Təltif və mükafatları\n4 Həmçinin, bax:\n12 iyul 1963-cü il tarixdə Vartaşen rayonunun Böyük Dəhnə kəndində anadan olub.\n1970 – 1977-ci illərdə Böyük Dəhnə kənd orta məktəbində,\n1977 – 1980-ci illərdə isə Orjonikidze (indiki Turan) qəsəbəsindəki riyaziyyat təmayüllü internat məktəbində,\n1986 – 1991-ci illərdə Azərbaycan Pedaqoji Xarici Dillər İnstitutunun tərcümə fakültəsində təhsil alıb.\n1991 – 1992-ci illərdə Azərbaycan Pedaqoji Xarici Dillər İnstitutu nəzdində “Linqvist” tədris-tərcümə mərkəzinin icraçı direktoru,\n1992 – 1994-ci illərdə Azərbaycan Pedaqoji Xarici Dillər İnstitutunun tərcümə kafedrasında müəllim,\n1994 – 1995-ci illərdə Belçikanın “Sərhədsiz həkimlər” humanitar təşkilatında tərcüməçi və inzibatçı,\n1995 – 1998-ci illərdə ABŞ-ın “Philip Morris” şirkətinin Qafqaz nümayəndəliyində Azərbaycan üzrə şöbə müdiri,\n2002 – 2010-cu illərdə “AvroMed” şirkətinin baş direktoru[qeyd 1] vəzifələrində çalışıb.\n2010, 2015 və 2020-ci illərdə 115 saylı Şəki kənd ikinci seçki dairəsindən Azərbaycan Respublikası Milli Məclisinin (müvafiq olaraq, IV, V və VI çağırış) deputatı seçilib.\n2005-ci ildən “Discovery Azerbaijan” adlı elmi-kütləvi jurnalın təsisçisi və baş redaktorudur.\n“Azərbaycan – Qazaxıstan Dostluq Cəmiyyəti” İctimai Birliyinin həmtəsisçisidir.\n2010-cu ildən Azərbaycan Jurnalistlər Birliyinin üzvüdür.\n2013-cü və 2018-ci illərdə Azərbaycan jurnalistlərinin VI və VII qurultaylarında Azərbaycan Mətbuat Şurası İdarə Heyətinin üzvü seçilmişdir.\n2015-ci ildə Kolmar (Fransa) şəhərinin fəxri səfiri elan olunmuşdur.\n2018-ci ildən Azərbaycan Yazıçılar Birliyinin üzvüdür.\n2004 – 2009-cu illərdə Azərbaycan Respublikası Milli Elmlər Akademiyasının Fəlsəfə, Sosiologiya və Hüquq İnstitutunun dissertantı olmuş, 2009-cu ilin oktyabr ayında «Etno–siyasi münaqişələrin mənəvi aspektləri» mövzusunda dissertasiya müdafiə etmiş və fəlsəfə üzrə fəlsəfə doktoru elmi dərəcəsi almışdır.\n2010-cu ildən AMEA Fəlsəfə İnstitutunun doktorantıdır. “Türk Dövlətləri Birliyi: Qlobal inteqrasiyanın Avrasiya modeli” adlı elmi işi siyasi elmlər üzrə elmlər doktoru dərəcəsi almaq üçün müdafiə ərəfəsindədir.\n2002-ci ildə «Qafqazda etno-siyasi münaqişələr və onların dövlət müstəqilliyinə təsiri» adlı kitabı ingilis dilində nəşr olunmuşdur.\n2008-ci ildə «Sülh fəlsəfəsi» adlı elmi-publisistik kitabı çapdan çıxmışdır.\n2013-cü ildə “Türk Dövlətləri Birliyi: qlobal inteqrasiyanın Avrasiya modeli” adlı monoqrafiyası Azərbaycan dilində və sonrakı illərdə türk, qazax, qırğız, rus, boşnak və macar dillərində çap olunmuşdur.\n2017-ci ildə Türk Dünyası adlı 5-cildlik toplu nəşr edilmişdir.\n2015-ci ildə Fransa tarixçisi Jorj dö Mallevilin “1915-ci il erməni faciəsi” adlı kitabını Azərbaycan dilinə tərcümə edərək nəşr etdirmişdir.\n2016-cı ildə Fransa yazıçısı, Nobel mükafatı laureatı Patrik Modianonun “Məhəllədə azmamaq üçün” adlı romanını Azərbaycan dilinə tərcümə etmişdir.\n2018-ci ildə Fransa yazıçısı Jan Kristof Rufenin “Böyük Kör” romanını Azərbaycan dilinə tərcümə etmişdir.\n2009 – 2019-cu illər arasında 60-dan çox elmi məqaləsi Azərbaycan, Türkiyə, ABŞ, Qazaxıstan, Ukrayna və Rusiyanın müxtəlif elmi nəşrlərində dərc olunmuşdur.\nDövri mətbuatda ictimai-siyasi və tarixi-fəlsəfi mövzularda 100-dən çox məqalənin müəllifidir.\n“Şöhrət çələngi” – 2005-ci ildə Avropa Biznes Assambleyası (London, Oksford) tərəfindən təltif edilmişdir.\n“Qızıl qələm” – (2010);\n“Uğur” Milli Mükafatı – Regionların social-iqtisadi inkişafı Dövlət Proqramının həyata keçirilməsində fəal iştirakına və əldə etdiyi nailiyyətlərə görə layiq görülüb (2010);\nBeynəlxalq Türk Akademiyasının qızıl medalı – (2016);\n“Qazaxıstan Respublikasının müstəqilliyinin 25 illik yubileyi” medalı – (2016);\n“Türk Dünyasının Şərəf medalı” – (2018);\nAzərbaycan Xalq Cümhuriyyətinin 100 illiyi münasibəti ilə Azərbaycan Respublikasının Milli Məclisinin medalı – (2018);\n“Azərbaycan Xalq Cümhuriyyətinin 100 illiyi” medalı – (2019);\n“Azərbaycan Respublikası diplomatik xidmət orqanlarının 100 illiyi (1919-2019)” medalı – (2019).\n1983 – 1985 Sovet Ordusunda həqiqi hərbi xidmətdə olub.\n2004-cü ildən Şəkidə fəaliyyət göstərən «Tour-İnvest» şirkətinin təsisçisidir.\nAzərbaycan, rus, türk, fransız və ingilis dillərini bilir.\n↑ 2007 – 2016-cı illərdə “AvroMed” şirkətinin səhmdarı olub.\nMəmmədov Ə., Xalıqov F. Feyziyev Cavanşir // Şəki: Alim və ziyalılar. — Bakı: “Elm”, 2007. — 2 cilddə. — II cild. — Səhifələrin sayı: 428. — Səh.: 147-150. — 600 nüsx. — ISBN 5-8066-1708-4.;\nBioqrafiya (azərb.). http://cavansir.feyziyev.com/. Cavanşir Feyziyev. Arxivləşdirilib (14 Mar 2016 - 6 Jan 2021).\nVikianbarda Cavanşir Feyziyev ilə əlaqəli mediafayllar var.\nMənbə — "https://shaki.info/wiki/index.php?title=Cavanşir_Feyziyev&oldid=27079"\nAzərbaycan Respublikası Milli Məclisinin IV çağırış deputatları\nAzərbaycan Respublikası Milli Məclisinin V çağırış deputatları\n113, 114 və 115 saylı seçki dairələrindən Milli Məclis üzvlüyünə namizədlər (2020)\n12 iyulda doğulanlar\n1963-cü ildə doğulanlar\n"Azərbaycan Xalq Cümhuriyyətinin 100 illiyi (1918-2018)" yubiley medalı ilə təltif edilənlər\n"Azərbaycan Respublikası diplomatik xidmət orqanlarının 100 illiyi (1919-2019)" yubiley medalı ilə təltif edilənlər\nCəmi 666 məqalə\nBu səhifə sonuncu dəfə 3 noyabr 2021 tarixində, saat 23:50 radələrində redaktə edilib.\nBu səhifəyə 2.815 dəfə baxılıb (baxış sayı 100-ü keçdikdə gündə bir dəfə yenilənir).


“NATO ilə tərəfdaşlıq heç vaxt zərərimizə olmayıb” - Təcrübələr qazandıq\naccess_time04/05/2021 17:52 folder_openDünya\nAzərbaycan 1994-cü ildə mayın 4-də NATO-nun “Sülh naminə tərəfdaşlıq proqramı”na qoşulub. Həmin vaxtdan 27 il ötür. Baş verənlər keçən müddətin ölkəmiz üçün səmərəli olduğunu göstərir. 44 günlük müharibə Azərbaycanın necə güclü və qüdrətli orduya sahib olduğunu bir daha bütün dünyaya göstərdi.\nHərbi-siyasi ekspert Həşim Səhrablı Azərbaycanın NATO ilə əlaqələri barədə “Sherg.az”a danışdı:\n“Hadisələrə və əməkdaşlıqlara real baxmaq lazımdır. Mütəffiq münasibətlər ayrı, tərəfdaşlıq münasibətləri ayrı. Məsələn, Azərbaycanın ən böyük beynəlxalq və xarici-daxili siyasət məsələsi olan Qarabağ problemində Türkiyə örnəyində konkret dəstək görə bilmişdik. Çünki biz bu ölkə ilə tərəfdaş deyil, müttəfiqik. NATO isə tərəfdaşımızdır, biz onun üzvü deyilik. Sadəcə fərqli proqramlarda birlikdə tərəfdaşlıq edirik. Azərbaycan-NATO əlaqələri hələ 1992-ci ildən yaranmağa başlayıb. Ancaq həmin dövrlərdə Azərbaycanda ciddi siyasi xaos hökm sürürdü ki, bu beynəlxalq əməkdaşlıqlarımıza ciddi zərər verirdi. İlk ciddi müqavilə isə yanlız 1994-cü il, 4 May tarixində mümkün oldu.\nO zaman Azərbaycan Qarabağda ciddi məğlubiyyətlər yaşamış, əraziləri işğal edilmişdi. Təsadüf olduğuna inanmıram ki, işğalı dayandıran və Ermənistan təcavüzünü durduran “Bişkek protokolu” və Atəşkəs razılaşması da məhz Azərbaycan-NATO “Sülh Naminə Tərəfdaşlıq” proqramı çərçivəsində əməkdaşlıq müqaviləsindən cəmi bir gün sonra baş tutdu. Çünki Moskvada yaxşı hesablamış olmalı idilər ki, Azərbaycana qarşı təcavüzü Rusiya dayandırmasa, Azərbaycan özünü müdafiə hüququnu istifadə edə bilər və tamamilə Qərbi seçə bilərdi. Ancaq NATO-nun Azərbaycan kimi tərəfdaşa düzgün qiymət vermədiyi hallar da var. Məsələn, Sülh Naminə Tərəfdaşlıq Proqramının 8-ci maddəsində “Tərəfdaşlığın hansı fəal iştirakçısı hesab etsə ki, onun ərazi bütövlüyünə, siyasi müstəqilliyinə və ya təhlükəsizliyinə qarşı birbaşa qorxu mövcuddur, onda NATO tərəfdaşla məsləhətləşmə keçirəcəkdir” deyə nəzərdə tutulub.\nAncaq NATO bu maddəni nəinki yerinə yetirmədi, 1994-cü il oktayabrın 5-də Azərbaycandan sonra, hətta Rusiyanın NATO-ya alternativ qurduğu KTMT blokunun üzvü Ermənistan ilə eyni müqaviləni imzalandı. Digər tərəfdən, NATO-nun birinci gücü olan ABŞ hələ də Azərbaycana qarşı olan “907-ci düzəliş”inə düzəliş etməyib”.\nH.Səhrablının fikrincə, NATO ilə əməkdaşlıq xeyrimizədir:\n“Dediyim kimi, tərəfdaş münasibətlərdən müttəfiq hərəkət gözləmək lazım deyil. Hazırda dünyamız beynəlxalq dünya sistemi çərçivəsində siyasi münasibətlərə sahibdir. Ona görə də bütün güc mərkəzləri, hətta güclü olmayan mərkəzlərlə də tərəfdaşlıq və qarşılıqlı əlaqələr qurmaq labüddür. Belə konkret dəstək almasaq da, ən azından yeni düşmənlər qazanmaq halı sıfırlanır. Belə tərəfdaşın NATO olduğunu nəzərə alarsaq və NATO-Azərbaycan münasibətlərinin tarixinə baxarsaq, görə bilirik ki, NATO ilə tərəfdaşlıq heç vaxt zərərimizə olmayıb. Əksinə, bir çox nöqtələrdə Azərbaycan NATO proqramları çərçivəsində yeni təcrübələr əldə edib. NATO-nun əsas üzvlərindən birinin Türkiyə olduğunu da unutmamalıyıq. Azərbaycan Türkiyə hərbi bazaları nəzdində ilk dəfə NATO təlimlərinə cəlb edildi.\nTürkiyənin belə bir güclü qurumda təmsil olunması ona əlavə güc verir ki, Vətən müharibəsi zamanı biz Türkiyənin həlledici dəstəyinin faydalarını gördük”.


Həmsədrlərin dəyişdirilməsi yaxşı oldu » İnter Press\nHəmsədrlərin dəyişdirilməsi yaxşı oldu\nBir necə gün əvvəl Rusiyanın baş naziri Dmitri Medvedevin sərəncamı ilə Rusiyanın iqtisadi inkişaf naziri Maksim Oreşkin Rusiya-Azərbaycan hökumətlərarası komissiyasının həmsədri vəzifəsinə təyin edildi.\nDərc edilib: 27 iyun 2018 [11:07]\nİnterpress.az xəbər verir ki, bununla bağlı fikirlərini azərbaycanlı politoloq Elxan Şahinoğlu “Facebook” hesabında paylaşıb.\n“Oreşkinə qədər bu vəzifədə baş nazirin keçmiş müavini Dmitri Roqozin çalışırdı. Ancaq Roqozin artıq başqa vəzifədədir, o “Roskosmosun” rəhbəri təyib edilib”, - o bildirib.\nPolitoloqun sözlərinə görə, Moskvadakı təyinatdan üç gün sonra prezident İlham Əliyev də Azərbaycan tərəfdən hökumətlərarası komissiyasının həmsədrini dəyişdi:\n“Rusiyada yeni həmsədr inkişaf naziri olduğundan Azərbaycanın da yeni həmsədri iqtisadiyyat naziri təyin olundu. Buna qədər Azərbaycan-Rusiya hökumətlərarası komissiyasının həmsədri baş nazirin birinci müavini Yaqub Əyyubov idi”.\nE.Şahinoğlu Roqozinin bu illərdə Azərbaycanla sıx əlaqələr qurduğunu qeyd edib və bildirib ki, onun Oreşkinlə əvəzlənməsi də pis deyil:\n“Azərbaycan məhz Roqozinlə əməkdaşlıq sayəsində Rusiyadan milyardlarla dollar həcmində silah və hərbi texnika aldı. Ancaq Roqozinin Oreşkinlə əvəzlənməsi də pis deyil. Onsuz da Rusiyadan hansı silah və hərbi texnikanı almaq mümkün idisə alındı, indi əməkdaşlığı iqtisadi müstəviyə keçirmək lazımdır.\nBiz tərəfdən, Yaqub Əyyubovun dəyişdirilməsi də yaxşı oldu. Bir nazir uzun müddət hansı ölkə ilə əməkdaşlıq komissiyasına başçılıq edirsə, tədricən pis alışqanlıq yaranır - həmin dövlətin də maraqları ilə hesablaşmağa və nəzərə almağa başlayır”.\nBaxış sayı: 27809


Federasiya prezidentinə əməkdar məşqçi adı verildi » Sportnet.az\nTarix: 4-03-2020, 12:35 Baxış sayı: 52 Bölmə: Digər\nGənclər və İdman Nazirliyinin təşkilatçılığı ilə 5 mart – Bədən Tərbiyəsi və İdman Günü ilə əlaqədar bir sıra idman mütəxəssisinə fəxri adlar verilib.\nSportnet.az-ın məlumatına görə, tədbirdə Gənclər və İdman naziri Azad Rəhimov əlamətdar gün münasibətilə idman ictimaiyyətinin nümayəndələrini təbrik edib.\nBədən Tərbiyəsi və İdman Gününün təsis edilməsinin ölkənin idman tarixində əlamətdar hadisə olduğunu bildirən nazir müstəqil Azərbaycanda uğurlu idman strategiyasının təməlinin ümummilli lider Heydər Əliyev tərəfindən qoyulduğunu diqqətə çatdırıb.\nA.Rəhimov bildirib ki, hazırda bu strategiya dövlət başçısı, Milli Olimpiya Komitəsinin (MOK) prezidenti İlham Əliyevin rəhbərliyi ilə uğurla davam etdirilir.\nMOK-un vitse-prezidenti Çingiz Hüseynzadə ölkədə idmanın inkişafına göstərilən dövlət qayğısından danışıb. Onun sözlərinə görə, Azərbaycanda bu diqqət və qayğı gələcəkdə yeni qələbələrə zəmin yaradır.\nSonra 10 mütəxəssis Azərbaycan Respublikasının Fəxri Bədən Tərbiyəsi və İdman İşçisi, 19 mütəxəssis əməkdar məşqçi, 1 nəfər isə Əməkdar İdman Ustası adı ilə təltif olunub.\nMükafatlandırılanlar sırasında Azərbaycan Bodibildinq Federasiyasının prezidenti Rauf Bunyatəliyev, boks üzrə olimpiya mükafatçısı Fuad Aslanov, Azərbaycanın 17 yaşadək futbolçulardan ibarət milli komandasının sabiq baş məşqçisi Təbriz Həsənov və millinin keçmiş qadın voleybolçusu Oksana Məmmədyarova da var. Onlara əməkdar məşqçi adı verilib.\nTarix: 7-04-2020, 19:34 Bölmə: Velosiped idmanı / Digər\nTarix: 7-04-2020, 10:11 Bölmə: Futbol / DÇ-2018 / Dünya futbolu\nTarix: 3-04-2020, 21:55 Bölmə: Futbol / Dünya futbolu


Xəbərlər 1 Mart 2021 14:52 95\n“Ural Hava Yolları” aviaşirkəti martın 11-dən Yekaterinburq-Bakı-Yekaterinburq marşrutu üzrə çarter reysləri həyata keçirəcək.\n“U6-8951 və U6-8952 saylı uçuşlar həftədə bir dəfə - cümə axşamı Airbus A320 təyyarələri ilə həyata keçiriləcək. Biletlər artıq satışdadır, onları şirkətin saytında, UralAirlines tətbiqi, aviakasslarda, Çağlı mərkəzinin telefonları vasitəsilə əldə etmək mümkündür”.\nSeyyah.az xəbər verir ki, bu barədə şirkətdən bildirilir.\nŞirkətin məlumatına görə, hazırda bəzi kateqoriyadan vətəndaşlar Azərbaycana buraxılır. Həmin şəxslərə uçuişdan 48 saat öncə verilən COVİD-19 koronavirusla bağlı mənfi nəticəsi olan PZR test tələb olunur. Test Azərbaycan tərəfinin akkreditasiyadan keçmiş laboratoriyalarında verilməlidir.\nAzərbaycandan Rusiyaya daxil olma əsası olan vətəndaşlar uça bilərlər. Hava limanına təyyarənin Bakıdan yola düşməsindən ən azı 4 saat əvvəl gəlmək lazımdır. Həmçinin koronavirusla bağlı PZR testləri də tələb olunur.\n"Türk Hava Yolları" Rusiyaya uçuşları - Dayandırdı\nRusiyanın Türkiyə ilə bağlı qərarı 500 mindən çox turistə - Ziyan Vurdu\nİtaliya sərhədlərini turistlərə açacağı tarixi və şərtləri açıqladı